ועדת החוקה, חוק ומשפט, כנסת 25, פרוטוקול מספר 14, 2023-01-22 00:00

משה סעדה: שלום לכולם, אני מבקש לפתוח את הישיבה בנוגע להתנגדויות

קארין אלהרר: אני מבקשת הצעה לסדר

משה סעדה: אבל יש הסכמה

משה סעדה:  בבקשה, חברת הכנסת אלהרר

קארין אלהרר: תודה רבה אדוני היושב-ראש

קארין אלהרר:  קודם כל אני רוצה להביע את צערי הגדול על כך שיושב-ראש ועדת החוקה, חבר הכנסת שמחה רוטמן, שקבע אתנו על פי לוח הזמנים שלו וחייב אותנו על פי לוח הזמנים שלו להגיע לדיון, לא נמצא כאן

קארין אלהרר:  אני רואה בזה זילות, חוסר כבוד ליומן של חברי הכנסת

קארין אלהרר:  היום יום ראשון, לכולנו יש עיסוקים, רק שבניגוד ליושב-ראש, לנו אין ממלא מקום

קארין אלהרר:  גם אנחנו רצינו להיות במקומות אחרים

קארין אלהרר:  אם החוק הנורבגי היה לו כל כך חשוב, הדעת נותנת שהיה נמצא כאן לנהל דיון בחוק הנורבגי

קארין אלהרר:      דבר שני, מקורותיי מסרו לי שבדיון הקודם שהתנהל כאן בוועדה, טען יושב-ראש הוועדה, חבר הכנסת רוטמן, שחבר הכנסת גלעד קריב ואנוכי נגועים בחוסר תום לב

קארין אלהרר:  למה?      

משה סעדה: הייתי כל הדיון, מתחילתו עד סופו

קארין אלהרר: האמן לי, מקורות מוסמכים

קארין אלהרר:  אמר שאנחנו חסרי תום לב ולמה? פנינו אליו ואמרנו שלא נקיים דיונים בלי מצע לדיון

קארין אלהרר:  הוא הביא מצע לדיון ועכשיו אנחנו חסרי תום לב כי אנחנו מחרימים מכיוון שאין חוות דעת של יועץ משפטי לוועדה

קארין אלהרר:       אז אני רוצה ללמד את חבר הכנסת רוטמן, בוועדת החוקה של הכנסת יש נוהג מקובל, זה אפילו לא רק ברמת הנוהג, זה ברמת הדיון התקין

קארין אלהרר:  בדיון תקין, כשרוצים להביא הצעת חוק, מגישים הצעת חוק פרטית, ממשלתית, לא משנה

קארין אלהרר:  אתה רוצה להביא הגיגים מהבית? גם בסדר

קארין אלהרר:  יכול היה לנהל דיון בזמנו הפנוי, לא  על חשבון ימי הראשון בהצעה כזאת

קארין אלהרר:  בלי להביא חוות דעת של היועץ המשפטי לוועדה? לא יכולת להמתין עוד יומיים, שלושה? מה קרה? השמיים נפלו

קארין אלהרר:  זה דבר שלא יעשה

קארין אלהרר:      בעיני זה לא בסדר מכמה היבטים

קארין אלהרר:  בהיבט הראשון שהוא בכלל עושה את הדבר הזה

קארין אלהרר:  בהיבט השני שהוא עוד בא אלינו בטענות

קארין אלהרר:  זה מה שנקרא "הרצחת וגם ירשת" אני מאוד מקווה שבהזדמנות הראשונה הוא יתקן את העוול הזה

משה סעדה: אני אתייחס לדברים שאמרת לגבי הנבצרות שלו

משה סעדה:  אני לא יודע מה הובטח לכם, אני ממלא מקום, אולי הוא רצה להפתיע לטובה שתפגשו אותי במעמד הזה

משה סעדה:  אני מניח את זה מהספק לטובתו

משה סעדה:  לגבי ההשתתפות שלכם, אני לא יודע להגיד מה הוא אמר, אני יכול להגיד מה אני אמרתי, שאני מאוד מצר שלא הייתם

משה סעדה:  אחרי שאני שומע את כל ההתלהמות וההסתה בתקשורת, ברחוב, את אהרון ברק, את נשיאת העליון, אני חושב שפה המקום לקיים דיון אמיתי

משה סעדה:  הבוקר הקשבנו למומחים ופרופסורים מכל הצדדים ברוב קשב

קארין אלהרר: כשהם היו בדעתכם, נתתם להם לדבר, כשהם לא היו בדעתכם, נכנסתם להם בכל משפט

משה סעדה: ברשותך, תני לי לדבר

משה סעדה:  שמענו ברוב קשב מגוון דעות כדי להחכים וכמו שאמר שר המשפטים, החוכמה לא מונחת במקום אחד וכולנו רוצים לקבל החלטות נכונות לטובת החברה הישראלית

משה סעדה:  כדי שנוכל לעשות את זה, לדבר ולהגיע לעמק השווה, צריכים להיות פה שני צדדים

משה סעדה:  אם יהיה פה רק צד אחד, זה יהיה חד שיח ובסופו של יום תגידו איך זה קרה? הרפורמה התקבלה בלי שנשמעה דעתנו

קארין אלהרר: תביאו חוות דעת, שזה כלי שלנו לקבל החלטות

קארין אלהרר:  זה כלי אחד, לא הבלעדי  - - -      

מתן כהנא: בסוף אתה רואה שאנחנו נמצאים, אבל לקבל חוות דעת משפטית של היועץ המשפטי של הוועדה נראה לנו הדבר הכי בסיסי כדי שנוכל לקיים דיון

משה סעדה: אני אומר דבר בשם אומרו

משה סעדה:  חבר הכנסת רוטמן אמר ששבוע הבאה תקבלו חוות דעת מסודרת

קארין אלהרר: אז למה אי אפשר היה להמתין עד שבוע הבא?     

משה סעדה: מאחר ואנחנו רוצים ללמוד את הנושא בצורה מיטבית, אז כמו תלמידים זריזים, זריזים מקדימים למצוות

מתן כהנא: אצלנו קוראים לזה יצאת בגובה נמוך, בקושי

משה סעדה: קוראים לזה זריזים מקדימים למצוות, מי כמוך יודע

משה סעדה:  לכן התחלנו בדיונים ותהיה חוות דעת שבוע הבא ביום ראשון וגם עליה נדון

משה סעדה:  הזמן הזה יקר לכם לי ולכולם, אז נתחיל בהסתייגויות

גלעד קריב: יש לי גם הצעה לסדר, כחלק מהמסגרת

טליה ג'מאל: לגבי המסגרת נגיד שאנחנו בהצגת ההסתייגויות להצעת חוק-יסוד: הכנסת (תיקון מס' 52), מה שנודע כחוק הנורבגי

טליה ג'מאל:  הקובץ המאוחד נמצא בפני חברי הכנסת בטבלטים ואלה ההסתייגויות שאנחנו מנמקים כרגע

טליה ג'מאל:  ההסכמה הדיונית היא לשעתיים של הנמקות מרוכזות היום ומחר אנחנו מתקדמים להצבעות

איל קופמן: עוד הערה קטנה, מפלגת חדש ביקשה לנמק מחר

גלעד קריב: אני מבקש להמשיך את דבריה של חברתי קארין אלהרר

גלעד קריב:  העובדה שחבר הכנסת רוטמן לא יושב בראש הישיבה הזאת היא פשוט בושה

גלעד קריב:  אני יודע היטב איפה הוא נמצא כי גם אני הייתי אמור להיות באותו אירוע, אבל אני מכבד את הוועדה הזאת

גלעד קריב:  כשמסכמים שהוועדה הזאת עוסקת בהסתייגויות לחוק-יסוד, חוק-יסוד שמוגש כתיקון לוועדה, שמי שיוזם אותו זה יושב-ראש הוועדה בעצמו

גלעד קריב:       העובדה שהוא לא נמצא כאן זו התנהגות שערורייתית

גלעד קריב:  העובדה שהוא לא כאן זה לא מטעמים אישיים ולא מטעמים משפחתיים

גלעד קריב:  אני שב ואומר, אני הייתי אמור להשתתף באותו אירוע שחבר הכנסת רוטמן מדבר בו עכשיו

גלעד קריב:  אבל אני, מתוך כבוד להצעת חוק שאני מתנגד לה ושהקואליציה מקדמת, אני נמצא כאן כדי לנמק את ההסתייגויות

גלעד קריב:  העובדה שהוא ניהל את הישיבה בבוקר, שאין בה שום דחיפות, שום דחיפות כי הרי אין לנו אפילו חוות דעת של הייעוץ המשפטי

גלעד קריב:  שום דחיפות

גלעד קריב:  אבל בישיבה בבוקר הוא היה ובהנמקה הוא לא נמצא, זו הדוגמה הטובה ביותר לעומק הזלזול של חבר הכנסת רוטמן בנהלים של הוועדה הזאת, בנוהגים של הוועדה הזאת, בחבריו ועמיתיו בוועדה מסיעות האופוזיציה

גלעד קריב:       זה עוד ביטוי לאחיזת העיניים שהוא ואתם, חברי הקואליציה כאן מקדמים בשבועות האחרונים, כאילו יש כאן דיון ענייני, כאילו דיון ראוי, כאילו יש כאן הידברות

גלעד קריב:  אין כאן לא הידברות ולא דיון רציני, יש פה מעין שימוע לפני פיטורין

גלעד קריב:  זה מה שיש כאן

גלעד קריב:  התנהגות בוטה וגסה של חבר הכנסת רוטמן, שדרך אגב, כפי שציינה חברת הכנסת אלהרר, תיאם אתנו את שעות הדיון

גלעד קריב:  ישב אתנו, כאן וסיכם על שעות הדיון

גלעד קריב:       אז לסכם את שעות הדיון ולא להופיע כאן, או לסכם על שעות הדיון כשאתה יודע שיש לך אירוע, שום דבר פתאומי

גלעד קריב:  אל תדאגו, ברשתות החברתיות הראו איפה הוא נמצא עכשיו ומדבר, לא כאן

גלעד קריב:  ועדת חוקה יושבת בדיון בשינוי חוק-יסוד, האופוזיציה מנמקת את ההסתייגויות שלה ויושב-ראש ועדת חוקה מרצה עכשיו בפני איזושהי קבוצה, חשובה ככל שתהיה, על הרפורמה המשפטית

גלעד קריב:  רפורמת "כסדום היינו, לעמורה דמינו", כדי לא לומר "שריך סוררים, חברי גנבים", הפסוקים היחידים שראוי לקחת מישעיהו א' לחרפה הזו

גלעד קריב:       הדבר הזה פשוט לא ראוי ולא מתקבל

גלעד קריב:  על הצעד שנקטנו בו היום וננקוט בו גם מחר נדבר בהמשך במסגרת הנמקת ההסתייגויות כי הכול זה חלק מאותה פסאדה שמתנהלת פה, מהרגע שחבר הכנסת רוטמן קיבל לידיו את פטיש היושב-ראש

משה סעדה: בכל הנוגע לזלזול ולדוגמה אישית, אני חושב שלא מכם נכון ללמוד אחרי הזלזול - -      

גלעד קריב: כן?     

משה סעדה: זה לא זלזול בוועדה - - -           

גלעד קריב: אתה יודע, כשחברי כנסת מעירים הערה לסדר, זה לא דיאלוג, הם לא מצפים - - -      

קארין אלהרר: אתם מזלזלים - - -      

משה סעדה: אל תפריעו לי

משה סעדה:  זה לא זלזול בוועדה, זה זלזול בציבור

משה סעדה:  הנושא הזה מאוד חשוב, הוא על סדר היום הציבורי

גלעד קריב: לא מספיק חשוב לייעוץ משפטי

משה סעדה: אם תפריע לי - - -      

גלעד קריב: תוציא אותי

גלעד קריב:  תעשה הנמקת הסתייגויות כשאנחנו בחוץ

משה סעדה: אני אומר, לציבור חשוב שכל הדעות יישמעו, שיתקיים שיח, זה שינוי משמעותי

גלעד קריב: כן, בסדר

משה סעדה: לכן העובדה שבחרתם לא להגיע זה לא זלזול בנו, זה זלזול בציבור ובבוחרים שלכם

מתן כהנא: אמרת את זה בשביל הפרוטוקול, זה רשום, הכול בסדר

משה סעדה: לא קטעתי אותך, כיבדתי אותך

גלעד קריב: אתה לא אמור להגיב אחרי כל הערה לסדר

משה סעדה: אני כיושב-ראש יכול להחליט אם להגיב, בחרתי להגיב

גלעד קריב: תגיב, תעשה מה שאתה רוצה ואנחנו נקרא קריאות ביניים

משה סעדה: אם תמשיך לקרוא קריאות ביניים אתה תצא החוצה

גלעד קריב: זה בסדר גמור

גלעד קריב:  המשך חקיקת הוועדה, זה בסדר

משה סעדה: יש דרך, התחלתם לא לכבד - - -      

קארין אלהרר: עם כל הכבוד, אני לא מקבלת שיעורים בהטפת מוסר מכם

משה סעדה: זה לא "מכם" זה "אני"

קארין אלהרר: לא ממך ולא מחבריך

גלעד קריב: גם לא ממך, חבר הכנסת סעדה

משה סעדה: אתם תקשיבו, זה כן

משה סעדה:  תרצו או לא תרצו, תקשיבו למה שאני אומר ואחר כך תגידו מה שאתם רוצים

קארין אלהרר: נקשיב, אבל כל אחד רשאי לפעול בהתאם

משה סעדה: לגבי מה שאמרת על ההתנהגות של חבר הכנסת רוטמן, אני חושב שזה לא נכון, אני חושב שיושב-ראש הוועדה לא חייב לכם דין וחשבון מתי הוא נמצא פה ומתי לא

משה סעדה:  יש פה ממלא מקום שמשמש במקומו

משה סעדה:  מהסיבות שלו החליט לא להגיע לפה עכשיו, הוא היה פה כל היום, זו החלטה שלו ולא מעבר

משה סעדה:  אני לא חושב שיש בזה משהו משום כן לכבד או לא לכבד

משה סעדה:  יש פה דיון, נשמע את הדברים בצורה מסודרת

משה סעדה:  יש לכם שעתיים שנקבעו והוסכמו וכך נעשה

יואב סגלוביץ': ביקשתי גם הערה

משה סעדה: בבקשה

יואב סגלוביץ': אתייחס לכמה דברים ממש בקצרה

יואב סגלוביץ':  אנחנו בעיצומו של חקיקת חוק-יסוד גניבת הדעת

יואב סגלוביץ':  זה חוק-יסוד חדש שחבר הכנסת רוטמן החליט להכניס לוועדה

יואב סגלוביץ':  אנחנו כאילו צריכים להיות במקום שמצד אחד חבר כנסת רוטמן בא לפה וזורק את הגיגיו שכתובים כאן לדיון ללא ייעוץ משפטי, בדיוק דבר דומה למה שהיה שבוע קודם לכן, שבאופן פלא נעצר בסוף השבוע הזה אחרי שהגיעה חוות דעת

יואב סגלוביץ':  הגיעה חוות דעת, לא פשוטה, לחבר הכנסת רוטמן, על ההליך, על הדרך, על גניבת הדעת

יואב סגלוביץ':  לכן, כשהוא למד את הלקח על זה, עזבנו את חוק היועמ"שים ועברנו לחוק הבא של גניבת הדעת

יואב סגלוביץ':  כלומר, זו סדרת חוקי יסוד שהמכנה המשותף שלהם הוא חוק יסוד גניבת דעת

יואב סגלוביץ':       אני אומר את זה כאן, זו גניבת דעת כי במקביל, שר המשפטים אמר את זה ואמר גם בכנסת, הוא הרי לא מגיב, זה כאילו שני נתיבים מקבילים, עין ימין לא יודעת מה עין שמאל עושה, במקביל החלטת בג"ץ ואנחנו כבר שומעים מה התכנונים, כל המשפטנים יושבים וחושבים איך להתגבר על פסיקת בג"ץ

יואב סגלוביץ':  הביאו את זה לוועדת חוקה ויגידו מה פתאום, הרוב קובע

יואב סגלוביץ':      גניבת הדעת המתמשכת וחוסר כבוד מינימאלי למה שקורה בוועדת חוקה לא חדש

יואב סגלוביץ':  הייתי חבר בוועדת חוקה בזמן הקורונה, הייתי באופוזיציה

יואב סגלוביץ':  הייתה תקופה של מגיפה, עם ויכוחים קשים

יואב סגלוביץ':  אני מול הקואליציה דאז, לא הייתה כזו דחיפות, תמיד הייתה חוות דעת

יואב סגלוביץ':  תמיד

יואב סגלוביץ':  גם בקורונה

יואב סגלוביץ':  כשאני אומר חוק-יסוד גניבת דעת, אז זה חוק-יסוד כשבראש העניין הזה עומד ראש ממשלה ששמו בנימין נתניהו, שהוא לא נאשם בגניבת דעת, הוא נאשם בשוחד, מרמה והפרת אמונים

משה סעדה: נפתח בהנמקות

גלעד קריב: מה מסגרת הזמנים?     

משה סעדה: שעתיים

טליה ג'מאל: ההסכמה הדיונית היא שעתיים מרוכז, לדעתנו אתם יכולים לחלק את זה ביניכם איך שאתם רוצים

גלעד קריב: אדוני היושב-ראש, אחרי ההערות לסדר אני מיד אתייחס גם לגופו של החוק ולגופן של ההסתייגויות, רק לשם הפרוטוקול אני אנמק את ההסתייגויות של חברותיי לסיעת העבודה ושל קבוצת העבודה לפני סעיף 1, אלה הסתייגויות 3,2,1, ו-4

גלעד קריב:  אני אנמק את ההסתייגויות לסעיף 1 מ-9 עד 27

טליה ג'מאל: ההסתייגויות שלכם ממשיכות עד 32 לא עד 27

גלעד קריב: יש גם הסתייגויות של חבר הכנסת זאב אלקין, שהוא איש המחנה הממלכתי ונמצא כאן חברי מתן כהנא

גלעד קריב:  כרגע ננמק עד 27

גלעד קריב:  בפתח הדברים, מכיוון שהיושב-ראש התייחס לדיון הבוקר, אבקש להשיב לו

גלעד קריב:  הכלל מאוד ברור, לפעמים, כשיושב-ראש ועדה, על דעת הקואליציה, שוברים את הכללים, אז לאופוזיציה אין ברירה אלא לשבור את הכלים

גלעד קריב:       אנחנו האחרונים, ארבעת חברי הכנסת שנמצאים כאן, וגם החברים הנוספים מסיעות האופוזיציה בסיעת החוקה, אנחנו האחרונים שאפשר לומר שאנחנו לא מתייצבים לדיונים בוועדת החוקה

גלעד קריב:  בשעה שחברי הליכוד לא טרחו להיכנס לאף דיון בוועדה בראשותי, כאשר היו חברים אחרים מסיעות האופוזיציה שלא החרימו את הדיון והראו לחבריהם מהליכוד איך מתקיים פה דיון שהוא לא רק למראית עין, אלא דיון שבו באמת משנים חלק מהדברים

גלעד קריב:      חלק מהותי מההצעות, חברי הליכוד לא טרחו להגיע לדיון אחד

גלעד קריב:  אנחנו לא נהגנו ככה

גלעד קריב:  היינו בכל הדיונים של החוק הנורבגי, היינו בכל הדיונים שנערכו עד עכשיו בחוק היועמ"שים

גלעד קריב:  אבל בסוף השבוע שעבר נפל דבר

גלעד קריב:  נפל דבר שנוגע לדיון שהיה היום בבוקר ולדיון שיהיה מחר

גלעד קריב:  שבוע אחרי שהשר לוין הציג תזכיר חוק לתיקון חוק-יסוד: השפיטה, יש מאין, ללא כל הקשר, באופן שאני לא זוכר כדוגמתו, יושב-ראש הוועדה מטעם הקואליציה, שבוע אחרי ששר המשפטים מפרסם – יש לי הרבה מה לומר על איך הוא פרסם את ההצעה הזו, לא בתזכיר מסודר, לא בפרוצדורה – אבל בכל זאת שר המשפטים של מדינת ישראל גילה בשער בת רבים שזו הצעתו

גלעד קריב:      שבוע לאחר מכן מגיע יושב-ראש ועדת החוקה ומניח הצעה משלו, שהיא לא משלו, היא עתידה להיות הצעה של ועדת החוקה

גלעד קריב:  כשמנסים להבין למה, אז הוא אומר מבלי למצמץ, מבלי להסמיק, מבלי להתבייש, אני עושה את זה מכיוון שאם צועדים במסלול של הצעת חוק ממשלתית, מה לעשות? יש כללים במדינת ישראל

גלעד קריב:       אז צריך לתת לייעוץ המשפטי של הממשלה לגבש חוות דעת והייעוץ המשפטי לממשלה, אוי ואבוי, מבקש בשביל תיקון כל כך יסודי בשיטה המשטרית שלנו, שלושה שבועות להציג את חוות הדעת שלו

גלעד קריב:  צריך לפרסם את התזכיר להערות הציבור לכל התקופה, יקצרו את התקופה, אפשר לחשוב שיש כאן הצעת חוק שבלעדיה הממשלה לא מוקמת כמו שקורה בעניין הנורבגי

גלעד קריב:            יושב יושב-ראש ועדת חוקה חוק ומשפט של הכנסת, לא ממצמץ, לא מתבייש כשהוא אומר שכל התכלית של הצגת ההצעה מטעמו היא לעקוף את כל ההליכים של השקיפות מול הציבור, של ההתדיינות עם הייעוץ המשפטי של הממשלה

גלעד קריב:  אני לא שמעתי בחיי כזאת חוצפה

גלעד קריב:  לא רק שהוא גונב את דעתו של הציבור, הוא גם מתגאה בזה

גלעד קריב:  אחרי שהייעוץ המשפטי של הכנסת מוציא לו כרטיס צהוב על השימוש בכוח התקנוני לקדם הצעות חוק מטעם הוועדה ובכך לעקוף את המנגנון של ההנחה של הצעת חוק פרטית וקריאה טרומית, או של פרסום תזכיר, הייעוץ המשפטי עשה את זה לגבי חוק היועצים המשפטיים

משה סעדה: בדקתי אם יצא כרטיס צהוב

גלעד קריב: יצא גם כרטיס צהוב שאני מאוד מקווה שיחליף את גווניו בימים הקרובים גם לאדום

גלעד קריב:  לגבי חוק היועמ"שים

טליה ג'מאל: הייעוץ המשפטי עמד על המורכבות

גלעד קריב: הכול בסדר

גלעד קריב:  אני אחזור ואומר כרטיס צהוב בוהק, שמן הראוי שיהפוך לכרטיס אדום בכל מה שנוגע לחוק היועמ"שים

גלעד קריב:  אז לא די בכך שהייעוץ המשפטי עומד על העובדה - - -      

משה סעדה: שלא תפסיד את הזמן להסתייגות - - -      

גלעד קריב: אל תדאג, יש לנו שעתיים, תעצור אותי אחרי רבע שעה

גלעד קריב:  אלו הסיכומים בינינו

משה סעדה: הכול בסדר, אני לא עוצר אף אחד

גלעד קריב: נהדר

גלעד קריב:  אז לא די בכך שהייעוץ המשפטי אומר לחבר הכנסת רוטמן, היה זהיר ושקול בדרך שאתה מפעיל את הסמכות התקנונית המיוחדת לגבי ועדת חוקה

גלעד קריב:  הוא הולך ומפעיל אותה שלא לצורך כי יש הרי הצעת חוק ממשלתית

גלעד קריב:  ריבונו של עולם

גלעד קריב:  השר לוין, במסיבת העיתונאים שלו, באמת בחר להותיר את סוגיית היועמ"שים מחוץ למסיבת העיתונאים

גלעד קריב:  אבל את כל יתר הדברים שיש בחוק השפיטה הוא הציג כתוכנית של הממשלה

גלעד קריב:      אז יושב חבר כנסת שמבוקר עד ערב צועק "הפרדת רשויות" ורומס את הפרדת הרשויות בין הרשות המחוקקת לרשות המבצעת

גלעד קריב:  מפיץ תזכיר שכל תכליתו להריץ או ללחוץ על דוושת הגז, לא לפרסם תזכיר להערות הציבור, לא לתת לייעוץ המשפטי לממשלה לעשות את עבודתו ואז, הוא מוסיף חטא על פשע בחוצפתו, בניגוד גמור לנוהג בוועדה הזו התזכיר הזה מופץ כשאין לצדו חוות דעת של הייעוץ המשפטי של הוועדה

גלעד קריב:       חבר הכנסת רוטמן החליט, כיושב-ראש ועדת חוקה להפוך סדרי עולם, בבקשה, שיהיה שקוף

גלעד קריב:  אבל סדרי הדיון בוועדה הזו, נכון, הם לא מפורטים בתקנון - - -      

משה סעדה: זו זכותו

גלעד קריב: הכול בסדר

משה סעדה: הוא לא עבר על הכללים

גלעד קריב: כמו שיש לו זכות, גם לנו יש זכויות

גלעד קריב:  חבר הכנסת רוטמן, לא מספיק שביזה את ההליך התקין של החקיקה בהצעה שלו, למרות שיש קידום של הצעת חוק ממשלתית, גם לא נתן לייעוץ המשפטי של הוועדה את הזמן הראוי להציג מסמך מלווה, שיש בו גם את חוות דעתו אבל גם חומרי רקע בשבילנו חברי הכנסת

גלעד קריב:  מה לעשות, לא כל חברי הכנסת בוועדת החוקה הקימו את התנועה למשילות ודמוקרטיה ולא לכולם יש תואר במשפטים ולא כולם עסקו במשפט חוקתי

גלעד קריב:  חלקם גם חברי כנסת שהיו בוועדות אחרות, לכן נהוג שלא רק חוות דעת של מה חושב הייעוץ המשפטי, אלא של חומר רקע בסיסי לטובת חברי הוועדה

גלעד קריב:       לבוא ולומר שחברי הוועדה, לא רק מהאופוזיציה, גם מהקואליציה אמורים לשבת כאן ולעסוק בנושא כל כך יסודי, כל כך מהותי, כל כך גורלי, תהא דעתנו אשר תהא, על דבר אחד אנחנו מסכימים, זה שינוי די דרמטי וגורלי אז להפיץ תזכיר ביום שלישי בלילה, לקבוע דיון ביום ראשון

גלעד קריב:  לא לתת שהות, כמו שלא נתנו שהות לייעוץ המשפטי לממשלה להניח בפנינו חוות דעת בהצעה הממשלתית

גלעד קריב:  לא לתת שהות לייעוץ המשפטי לוועדה להניח מסמך מלווה, אז אני לא מבין

גלעד קריב:  צד אחד יכול לשבור את הכללים, צד אחד יכול להפגין זלזול בעבודת הייעוץ המשפטי לוועדה ובצורה לא שקופה לומר, אני משנה פה את כללי המשחק, כי דרך אגב, כשיהיה לו נוח, הוא לא ישנה את כללי המשחק, אל תדאג, כשיבואו הצעות חוק מטעמנו, הוא לא ישנה את כללי המשחק

גלעד קריב:  אז לומר למה אתם לא משתפים עם זה פעולה?     אנחנו, בחוק-יסוד: השפיטה, שאמור להגיע כתזכיר ממשלתי, כך הצהיר פה שר המשפטים, אנחנו ניכנס לדיונים כשתהיה חוות דעת של הייעוץ המשפטי של הכנסת

משה סעדה: הובטח שבוע הבא ביום ראשון

גלעד קריב: זה שאתם רוצים לשאת לשווא את שם העיקרון של הפרדת הרשויות ומוכיחים בכל רגע נתון כאן בוועדה עד כמה אתם פורצים את הגדר בין הרשות המחוקקת לרשות המבצעת, אני כבר לא יודע מי כובשת את מי, בעצם אני יודע, הרשות המבצעת דורסת את הרשות המחוקקת

גלעד קריב:  זה בא לידי ביטוי לאורך כל - - -      

משה סעדה: אני רק  - - - שמישהו פה דרס מישהו, אבל בסדר

גלעד קריב: בכל ההצעות שלכם, חוסר הכבוד כלפי חברי האופוזיציה וגם חברי הוועדה מהקואליציה שצריכים לקבל את החומר הכתוב, צריכים ללמוד אותו, צריכים להגיב

גלעד קריב:  אנחנו בפרסה הזו לא משתתפים

גלעד קריב:  הציבור יודע שהיינו כאן בכל אחת מהישיבות בחוק הנורבגי ובחוק היועמ"שים

גלעד קריב:  יודע היטב שאנחנו מנהלים פה קרב איתנים בתנאים לא פשוטים, איך נאמרות כאן חצאי אמיתית

גלעד קריב:  שמעתי היום אדם, שאין ספק בגאונותו, חתן פרס נובל, אף אחד מאתנו לא כופר בהיותו אחד מהאנשים החכמים בחברה הישראלית, קובע כלאחר יד שבישראל השופטים ממנים את השופטים

גלעד קריב:  מה לזה ולהוראות הדין? מה לזה ולמצב הקיים? כאילו אי אפשר לבקר את המצב הקיים מבלי להשמיע חצאי אמיתות לגבי הדין הקיים? זו דוגמה לדיון הרציני שמתנהל כאן בוועדה

משה סעדה: אתה מצטט אותו חלקית

משה סעדה:  זה לא ראוי לדבר על מומחה שלא נמצא פה ולא יכול לגונן על עצמו, לכן אני נאלץ לגונן עליו

גלעד קריב: שמעתי אותו

גלעד קריב:  סליחה אדוני, אתה יכול לגונן עליו כמה שאתה רוצה

גלעד קריב:  אני בזכות דיבור

גלעד קריב:  אתה יכול לגונן על מי שאתה רוצה כשאסיים את דבריי

משה סעדה: כיושב-ראש אני יכול גם לקטוע אותך

גלעד קריב: אתה יכול

משה סעדה: בחרתי לעשות את זה כדי לגונן עליו

גלעד קריב: אתה יכול, אבל זה לא ראוי מכיוון שמה לעשות, אני לא צריך שדעתי תתקבל על דעתך

גלעד קריב:  אני עכשיו בזכות דיבור, אני אומר את דעתי, אתה יכול להתאפק ובסוף דברי לומר שלדעתך פגעתי בכבודו של פרופסור אומן, אני חושב שלא, שמעתי

משה סעדה: דייקת

גלעד קריב: בעניין הזה דייקתי מאוד

גלעד קריב:  מכיוון ששמעתי את דבריו, דבריו בעניין הזה פשוט לא היו נכונים

גלעד קריב:  לא שיקפו נכונה את המצב וזה בעיני דוגמה אחת לסיסמאות שמופרחות כאן בדיונים, במקום לעסוק במורכבות המצב, להביא דעות לכאן ולכאן, חזרה לסיסמאות מבית מדרשו של פורום קהלת, מבית מדרשם של ארגונים קיצוניים נוספים, ארגונים עלומים, לא שקופים, שאנחנו לא יודעים מי עומד מאחוריהם ומי מממן אותם, אבל על זה אנחנו נדבר בהמשך

גלעד קריב:      הדורסנות הזו והכוחניות הזו, שבמקרה של עמיתי חבר הכנסת רוטמן עטופה היטב גם בדיבור מאופק וגם בכל זאת בדיבור מלומד בעניינים משפטיים, אבל מה לעשות העטיפה הזו מאוד דקה

גלעד קריב:  לא צריך לחפור עמוק ללב העניינים כדי להבין עד כמה כל המהלכים שלכם, גם באופן ניהולם וגם בתוכנם הם מהלכים כוחניים ודורסניים שמטרתם לשבר כל איזון בין רשויות השלטון

גלעד קריב:  מדברים רבות על החלשת עוצמתה של הרשות השופטת כדי להגן על הרשות המחוקקת והרשות המבצעת

גלעד קריב:  בפועל, כל מי שצולל לעומק הפרטים רואה שאין פה שום הגנה על כבודה של הרשות המחוקקת, להפך, יש פה העצמת כוחה של הרשות המבצעת תוך רמיסה של הרשות השופטת והחלשת כוחה של הרשות המחוקקת וזה מביא אותנו לחוק הנורבגי

גלעד קריב:       גם בעניין הזה, של חוק הסדר חברי הכנסת המחליפים, אמרנו שנשתדל להשתמש בביטוי הזה למרות שהוא יותר ארוך, גם בעניין הזה הפרוצדורה פוגשת את המהות

גלעד קריב:  אני רוצה להזכיר לאדוני שחבר הכנסת רוטמן, על דעת נציגי הקואליציה כאן אמרו בשלב ההכנה לקראת הדיון הראשון, אנחנו מביאים את זה לקריאה ראשונה ואז, בין ראשונה לשנייה ושלישית נקיים דיון עמוק במנגנוני איזון, איך אנחנו, בצד ההרחבה של ההסדר הזה, בדגש על מפלגת השלטון, נחשוב על כל מיני מנגנונים מאזנים, אפילו לא ראינו את מקצת הדברים

גלעד קריב:  פעם נוספת, האמירות וההצהרות לגבי תהליך, לגבי הידברות, לגבי איזונים, הכול כתוב על הקרח

גלעד קריב:         חבר הכנסת רוטמן אמר, אנחנו אחרי הראשונה נעבוד על הצעת החוק הזו, נגבש הסכמות קואליציה אופוזיציה, אפילו אמר, אולי אני ארכיב צוות של האופוזיציה והקואליציה, נחשוב על מנגנונים מאזנים, נדון, גם פה, גם בתקנון הכנסת, למה הוא אמר את זה? כי מה לעשות, הפרוטוקול זוכר הכול, ערוץ הכנסת מקליט את הכול, גדול הנלחמים בהסדר חברי הכנסת המחליפים היה חבר הכנסת רוטמן

גלעד קריב:  הוא אפילו הציע הצעת חוק לבטל את כל ההסדר, אז לא נעים

גלעד קריב:       לא נעים שברגע שאתה מקבל את פטיש היושב-ראש פתאום בצורה כל כך חזיתית לסתור את כל מה שאמרת במשך שנה, אפרופו כבוד כלפי עמיתים וכלפי אורחים

גלעד קריב:  תראה את נאומיו של חבר הכנסת רוטמן, כמה כבוד הוא הפגין כלפי עמיתיו, חברי הכנסת שמעמדם המשפטי זהה למעמדו, איך הוא התייחס אליהם מעל הבמה בהיותם חברי כנסת שנכנסו לכנסת והושבעו לכנסת כדין, על פי ההסדר הזה

גלעד קריב:  לא היה לו נעים, אז הוא סיפר שנעשה דיונים וניצור איזונים

גלעד קריב:  הוא אפילו הסכים שאמנם אין פה בהכרח הרחבה נומינלית של מספר חברי הכנסת שיפעלו על פי ההסדר הזה, אבל הוא הסכים וזה כתוב בפרוטוקול, שיש פה העצמה דרמטית של כוחה של מפלגת השלטון, שבמקרה של מפלגת השלטון, של סיעת הליכוד, שזכתה בהרבה מאוד מנדטים

גלעד קריב:  כאן, באמת יש קפיצת מדרגה דרמטית בכוחה של מפלגת השלטון להחליף שליש מחבריה בבית הזה, 11 מתוך 32 להחליף במסגרת ההסדר הזה, כמעט הכפלה, יותר מהכפלה

גלעד קריב:  עברנו מהסדר שמאפשר חמש החלפות להסדר שמאפשר 11 החלפות

משה סעדה: כי אז המפלגות תהיינה קטנות, כל אחת - - -      

גלעד קריב: בשיעורים זו אותה התייחסות, אבל מה לעשות שלפעמים לא השיעור הוא הקובע אלא המספר הנומינלי, למה?      

משה סעדה: כי כמות - - -  יותר גדולה

גלעד קריב: גם לזה הסכים חבר הכנסת רוטמן

גלעד קריב:  בסופו של דבר אותם יתרונות דיוניים ותקציביים ותקנוניים שנוצרים כתוצאה מזה שכל חבר כנסת שווה בעצם 1

גלעד קריב: 5, אני אומר את זה במליצה, כסיסמה

גלעד קריב:  אם כל מנדט שהליכוד קיבל על אותם 11 מנדטים מניב לך גם אצבע פה וגם משרה שלטונית בממשלה, אז יש פה תוספת כוח והדברים האלה נמדדים נומינלית, לא שיעורית

גלעד קריב:  כמה תקציבים לבוחר? כמה אנשים יכולים לעלות לדוכן ולדרוש לדבר? כמה עוזרים מתמנים על חשבון קופת הציבור?       

משה סעדה: אותה כמות, השאלה איזו מפלגה

גלעד קריב: אני מדבר על כוחה של מפלגת השלטון

גלעד קריב:  הסכים אתי חבר הכנסת רוטמן - -      

משה סעדה: הוא לא ממפלגת השלטון

גלעד קריב:  - - שבתנאים שנוצרו כאן, הליכוד, בגלל גודלו, זוכה כאן לשינוי הכללים באופן שמיטיב בעצם אתו

גלעד קריב:  אמר חבר הכנסת רוטמן, הוא הסכם לכל ואמר נשב, נאזן ונדון – כלום לא קרה

גלעד קריב:  זה סתם אמירות שמופרחות באוויר

משה סעדה: הייתה לכם הסכמה דיונים איך לנהל את זה

גלעד קריב: אתה טועה

משה סעדה: אני שואל שאלת תם

גלעד קריב: ההסכמה הדיונית לא הייתה על הדיון

משה סעדה: מה שאתה רוצה להגיד עכשיו, יכולתם להגיד לו

קארין אלהרר: אמרנו

גלעד קריב: הכול נאמר

גלעד קריב:  ההסכמה הדיונית בינינו לא הייתה על מהות הדיון בין ראשונה לשנייה לשלישית

משה סעדה: יכולתם לפתוח גם - - -      

גלעד קריב: הוא סירב

גלעד קריב:  הדיון נסוב רק על השאלה מה סדרי הגשת ההסתייגויות, הנמקתן, וסדרי הדיון ואנחנו בחישוב שלנו הפשוט ידענו, שבהסדר הזה בכוחנו לדחות בעוד כמה ימים את ריצת האמוק שלכם  שבעיני לא מאוזנת, בחוקים האחרים

גלעד קריב:  אבל לא היה כאן שום ניסיון, אני מזכיר שבין הראשונה לשנייה והשלישית היה כאן דיון עניני של 40 דקות בהצעת החוק

גלעד קריב:  חבר הכנסת רוטמן אמר שייקח על עצמו לדבר עם הקואליציה, מה אצה לכם הדרך?        

משה סעדה: אצה בגלל הצורך הפרלמנטרי, יש לא מעט שרים, כי מפלגת שלטון היא גדולה כי העם בחר בה, בניגוד למפלגת השלטון של פעם שהייתה עם ששה, או חמישה מנדטים, תקן אותי אם אני טועה, עכשיו 32

משה סעדה:  הציבור אמר את דברו, כי המפלגה ההיא עם חמישה, ששה מנדטים כבר לא קיימת היום

גלעד קריב: אני יודע שבליכוד יש תהליך מדאיג של ירידת הדורות

גלעד קריב:  כל מי שמסתכל עליכם מבין את עוצמת התהליך הזה של ירידת הדורות

משה סעדה: הציבור רואה את עליית הדורות

גלעד קריב: אין ספק

גלעד קריב:  אתה גדול, אתם  - - -     

משה סעדה: לא אני גדול, אני מדבר על הליכוד עצמו

משה סעדה:  קטונתי

גלעד קריב: אנחנו רואים את ירידת הדורות הליכוד, חלק מאנשי הליכוד בעבר התייצבו בוועדה והעידו על התהליך הזה של ירידת הדורות וזה באמת תהליך מטריד מאוד כי אתם באמת מפלגת השלטון

גלעד קריב:  היכולות שלכם בהשוואה, בוודאי לענקים של תנועת הליכוד, אבל גם לאנשים שעד לאחרונה  - - -      

משה סעדה: בגין שכיניתם אותו פשיסט - - -  את ההסתה כלפיו, זו העלייה?     

גלעד קריב: אדוני היושב-ראש, זכות קריאת הביניים זה לרוב דבר שמנוצל על ידי החברים בוועדה

משה סעדה: גם היושב-ראש רוצה

גלעד קריב: גם היושב-ראש רוצה לקרוא קריאות ביניים, זה באמת שיקוף של השיטה שלכם, שגם כשאתם בקואליציה אתם בוכים כאילו אתם באופוזיציה, זעקות הקוזק הנגזל שלכם נשמעות, זו ממש דרך ההתנהלות היום יומית שלכם

משה סעדה: אנחנו לא זועקים, אנחנו מחוקקים

גלעד קריב: ומלווים את זה בקריאות הקוזק הנגזל

גלעד קריב:  אבל ירידת הדורות בליכוד זו תופעה קשה מאוד ועצובה מאוד, שבסוף גם אתם תשלמו עליה את המחיר

גלעד קריב:  אבל אני, בניגוד אליך, לא חושב שאתה לא יכול לעשות את הדברים שדן מרידור עשה בוועדות

גלעד קריב:  אני חושב, שגם שרה עמוסה כמו מאי גולן ושרה שבאמת מחזיקה את האסטרטגיה המדינית של מדינת ישראל כמו השרה גלית דיסטל אטבריאן, ראינו את תרומתה לחוסן הלאומי של מדינת ישראל בימים האחרונים

גלעד קריב:       הייתי ממשיך לתת עוד דוגמאות, אם הייתי זוכר מי התמנה אצלכם לאיזה תפקיד

גלעד קריב:  אבל פירקתם ככה את כל משרדי הממשלה

גלעד קריב:  כשהיינו קטנים בבית הספר היסודי, הזכרתי במליאה את התוכנית "רגע עם דודלי" אז עכשיו אני אזכיר שכשהיינו קטנים והיינו אוספים גוגואים, אני יודע שבירושלים קוראים לזה אג'ואים, מישהו אחד היה זורק את כל הגוגואים באוויר ומה שנופל, נופל

גלעד קריב:  ככה בניתם ממשלה

גלעד קריב:  ראינו את זה רק ביום שישי האחרון בקטסטרופת המאחז, הבוקר, כבר שלושה שבועות ממשלה,  סיעה שמחזיקה את משרד האוצר מחרימה את ישיבת הממשלה

גלעד קריב:  מה זה ימין על מלא מלא? טרלול על מלא מלא

גלעד קריב:  טרלול רגרסיבי אם נשתמש בכותרת של סגן השר לענייני משטרת משחבות

גלעד קריב:  טרלול רגרסיבי הממשלה שלכם, ימין על מלא מלא

גלעד קריב:  אחרי שלושה שבועות שר האוצר כבר מחרים את ישיבת הממשלה

גלעד קריב:       העניין מאוד פשוט, הכול שטויות

גלעד קריב:  יכולתם לאייש פה את כל הוועדות

גלעד קריב:  יכולתם להתניע את הפעולה, פשוט לא מעניין אותכם שום דבר

גלעד קריב:  לא יוקר המחיה של אזרחי ישאל

גלעד קריב:  לא האלימות המשתוללת, שום דבר לא מעניין אותכם

גלעד קריב:  מה שמעניין אותכם זה השינויים המשטריים ובשביל לרצות את כל השותפים הקואליציוניים בריצת האמוק הזו, אתם צריכים את החוק הנורבגי

גלעד קריב:  בשביל שלנתניהו ולוין לא יהיה קונטרה בתוך הבית, הרי אנחנו יודעים שיש 12-10 חברי כנסת של הליכוד שחושבים שהרפורמה הזאת היא קיצונית ומה לעשות שכנראה מה שהם אומרים לי - - -          

משה סעדה: חבר הכנסת קריב אני שמח שאתה מומחה לענייני ליכוד, רק כדאי שתתרכז בעליית הדורות במפלגת העבודה, שיורדת אט אט במנדטים, אני חושש שהיא על הקצה

גלעד קריב: גם במפלגת העבודה יש ירידת הדורות, אנחנו יודעים את זה, אבל גם בליכוד יש ירידת הדורות

משה סעדה: אם תתרכז במחקר שלך שם, אולי תעזור שם

משה סעדה:  אני יכול לתת לך עוזרי מחקר שיעזרו לך

גלעד קריב: תודה רבה

גלעד קריב:  עכשיו אתם לא צריכים עוזרי מחקר, יש לכם כזאת אינפלציה של עוזרים פרלמנטריים ושל מינויים אישיים ועכשיו אתם הולכים להפוך את כל היועמ"שים למינויים אישיים, חצי מהמרכז יכול לעבוד במינויים אישיים

משה סעדה: נעזור לך כדי לעזור למפלגת העבודה

גלעד קריב: תודה על הערות הביניים

גלעד קריב:  אני אסיים באמירה הבאה, כל תהליכי החקיקה שלכם זה שרלטנות אחת גדולה

גלעד קריב:  אתם רומסים את נהלי הבית הזה

גלעד קריב:  אתם רומסים את נהליה של הוועדה זאת, שהייתה האתרוג של ועדות הכנסת

גלעד קריב:  שמורה כאתרוג עם נהלים שלא קיימים באף ועדה אחרת

גלעד קריב:  עם מסורות של הייעוץ המשפטי של הוועדה, שלא רלוונטיות לוועדות אחרות ואתם מוציאים את האתרוג הזה מתוך הקופסה המהודרת שלו ומשליכים אותו בשבועות האחרונים על הרצפה ורומסים אותו בדורסנות ובכוחנות שלכם

גלעד קריב:       הדוגמה הטובה היא החוק הנורבגי

גלעד קריב:  שום דבר מההצהרות של יושב-ראש הוועדה על איזונים, על בלמים, על חוק שהוא הגיש הצעה לביטולו

גלעד קריב:  שום דבר לא נשאר לכן כל ההסתייגויות הללו, בכוחן לתקן את הפגמים ואם הן לא תתקבלנה, ראוי להצביע נגד החוק הזה

משה סעדה: אני חייב לציין שלמדנו מהטובים ואני שמח שאנחנו מצליחים ללמוד וליישם, אולי לא עד הסוף, אבל יש לנו דרך לעשות ולמדנו ממפלגות גדולות של חמישה וששה מנדטים

קארין אלהרר: יש עוד דרך

משה סעדה: אני מסכים שיש עוד דרך ולכן אנחנו לאט לאט לומדים, זו עליית הדורות

משה סעדה:  מעלים בקודש ולא מורידים

קארין אלהרר: אתם לומדים רק את החלק שמוצא חן בעיניכם, זה העניין

משה סעדה: לאט לאט נלמד את הכול

משה סעדה:  אם צריך, נעזור גם לחברינו קריב

גלעד קריב: אני מחכה כמה מהר תלמדו לגבי חאן אל אחמר, בוא נראה

משה סעדה: אתה מוזמן לבוא להפגנה על הפינוי בסוף שבת

גלעד קריב: אני צריך להפגין? אתם הממשלה

גלעד קריב:  הימין מפגין נגד ממשלת ימין על מלא מלא בעניין חאן אל אחמר? גם כשאתם בממשלה אתם מפגינים נגד עצמכם? אותי לא תראה מפגין

משה סעדה: נחכה, נלך ביחד בעזרת השם

מתן כהנא: ביום שני חברי כנסת הלכו לעשות נטיעות הפגנתיות נגד הממשלה

גלעד קריב: תהליך הגמילה מהאופוזיציה הוא קשה

גלעד קריב:  הם כל כך התאהבו בקטע הזה שהם רק צורחים בלי אחריות, בבקשה

משה סעדה: לכן נשאיר אותכם הרבה זמן כדי שאנחנו ניגמל ונשכיל

גלעד קריב: כמו שנראית ישיבת הממשלה השלישית שלכם, זה יהיה הרבה יותר קצר

משה סעדה: ארבע שנים ושבעה חודשים תהיו שם ולאט לאט אתם תיגמלו - - -     

גלעד קריב: ממשלה ששר האוצר שלה מחרים את ישיבתה השלישית, מהממשלות החזקות במדינת ישראל

משה סעדה: ניפגש פה עוד ארבע שנים בעזרת השם

גלעד קריב: ניפגש עוד ארבע שנים אם תהיה כנסת

משה סעדה: בעזרת השם תהיה

גלעד קריב: לא יודע אם צריך כנסת

גלעד קריב:  אפשר פשוט שהמפלגה הגדולה, שקיבלה הכי הרבה קולות, תאייש 120 חברי כנסת

משה סעדה: תהיה כנסת רק אני לא יודע איזה מפלגות יישארו בכנסת, כי רצון הבוחר משתנה וכל פעם הולך לצד אחד ומחליט לא להצביע לצד אחר

משה סעדה:  אבל לך תראה מה קורה בציבור

גלעד קריב: ככה חשב יצחק שמיר עליו השלום ב-92, ככה חשב נתניהו ב-99, ככה חשב נתניהו גם ב - - -      

משה סעדה: וככה חשב העם ב-1 בנובמבר השנה ונכבד אותו

גלעד קריב: בסדר גמור, נכון

גלעד קריב:  אנחנו מכבדים אותו ואנחנו מכבדים גם את מחצית העם שלא מסכים אתכם, לכן אנחנו מנהלים כאן את המאבק ובינתיים אני רואה שמי שלא מכבד את ראש הממשלה בנימין נתניהו, זה שר האוצר שלו בצלאל סמוטריץ', שמתנהג כמו ילד בגן שלא קיבל את הקובייה איתה הוא רוצה לשחק

גלעד קריב:  אני לא מכבד את ראש הממשלה? שר האוצר של ראש הממשלה לא מגיע לישיבה בה מאשרים את סל התרופות

משה סעדה: ומה יש לך להגיד על החוק הנורבגי?     

גלעד קריב: אמרתי

גלעד קריב:  אני עוד אחזור ואומר

גלעד קריב:  זה החוק הנורבגי, זה חוק יסוד: הכנסת

קארין אלהרר: תודה אדוני היושב-ראש

קארין אלהרר:  אני רוצה להמשיך בנקודה בה הפסיק חברי, חבר הכנסת גלעד קריב ולהגיד שהחקיקה, כפי שאתם מביאים אותה, היא לא אחרת מאשר מעשה שרלטנות

קארין אלהרר:   זה מתקשר גם לדיון שהיה כאן בבוקר

קארין אלהרר:  אתם כל הזמן טוענים שבית המשפט העליון לא יוכל לגעת בחוקי-יסוד

קארין אלהרר:  אסור לו לבית המשפט לפגוע בחקיקה של הכנסת, לא כל שכן בחוקי היסוד

קארין אלהרר:  זו טענתכן הרווחת

קארין אלהרר:      אני מסתכלת על שינויים דחופים שנעשים בחוקי היסוד

קארין אלהרר:  חוקי היסוד הפכו לפלסטלינה ביד היוצר

קארין אלהרר:  כל פעם שאתם צריכים סידור, אירוע קואליציוני שצריך לטפל בו, אתם משנים את חוק היסוד כאוות נפשכם

קארין אלהרר:  מילא אם זה היה נעשה פעם אחת, פעמים, שלוש, אבל זה נעשה חדשות לבקרים

קארין אלהרר:  אני חייבת לומר גם שזה נעשה בדרך לא ראויה

קארין אלהרר:       אני אחזור על דברים שאמרתי, יש נוהג בוועדה הזאת, מביאים או הצעת חוק פרטית או הצעת חוק ממשלתית

קארין אלהרר:  הצעות מטעם הוועדה יכולות להיות לעניינים מאוד מסוימים וגם אז הם צריכים להיות בהסכמה רחבה

קארין אלהרר:  לא אמרתי פה אחד, אבל צריך להיות קונצנזוס

קארין אלהרר:  אי אפשר לעשות אותם קואליציה לבד, זה פשוט לא אירוע מתקבל על הדעת

קארין אלהרר:         היושב-ראש מנצל את סמכותו

קארין אלהרר:  היושב-ראש הוא תמיד מלך הוועדה

קארין אלהרר:  זה נכון שיש לו סמכויות עודפות על יתר חברי הוועדה

קארין אלהרר:  אבל אי אפשר לנצל אותם בחוסר תום לב כדי לממש אג'נדה אישית

קארין אלהרר:  אתם כל הזמן מדברים על מעמדה של הכנסת, זה נכון, מעמדה של הכנסת הלך ופחת

קארין אלהרר:  אבל איך הדבר הזה קורה? זה קורה כשהקואליציה, ברוב דחוק הופכת את הכנסת למרמס

קארין אלהרר:  מילא בהצבעות קואליציוניות יש משמעת סיעתית, אבל אפילו בדרך, בפרוצדורה בה מביאים אתה דברים, זה דבר שלא ייעשה

קארין אלהרר:       כשמסתכלים על החוק הנורבגי הזה, שמעתי את היושב-ראש רוטמן אומר שהוא רוצה לייצר תיקונים משמעותיים שיטיבו גם עם המצב עצמו

קארין אלהרר:  לא רק כדי לייצר תרופה לקוניונקטורה פוליטית לא ראויה

קארין אלהרר:   באופן מפתיע, או שלא, דווקא את התרופות שהוא דיבר עליהם, הוא לא הביא

קארין אלהרר:  הוא הביא רק את הפתרון לקוניונקטורה הפוליטית

קארין אלהרר:  מילא הלך בדרך לא ראויה פרוצדורלית, ראוי היה שיביא

קארין אלהרר:      זה מתחבר לעוד אירועים שמתרחשים סביבנו

קארין אלהרר:   אני שומעת ברגעים אלה, באופן יותר ברור, ששר התקשורת מתכוון להביא שינויים כבר עכשיו לקיצוץ וביטול התקציב של תאגיד השידור הציבורי

קארין אלהרר:  אני אגיד לך אדוני, כמי שעמדה בראש הוועדה שהקימה את תאגיד השידור הציבורי, אני רואה זאת בחומרה רבה

קארין אלהרר:  לא בגלל שאני ישבתי בראש הוועדה, אלא בגלל שאני יודעת מה היו המטרות של החוק

קארין אלהרר:  המטרה הייתה לייצר חומה סינית בין הפוליטיקה לבין השידור

קארין אלהרר:  מה שאתם עושים, כמו שאמרה השרה מירי רגב בהזדמנות קודמת, מה שווה התאגיד אם אני לא שולט בו?       זה אירוע שהוא בלתי אפשרי

קארין אלהרר:  זה נראה ונדמה שיש כאן מלחמה כוללת בכל מה שהוא סממן דמוקרטי אמיתי

קארין אלהרר:  גם שידור ציבורי בלתי תלוי בדרג הפוליטי, הוא סממן לדמוקרטיה בריאה

קארין אלהרר:  ללמד את שר התקשורת שהדמוקרטיה לא נמדדת ברייטינג

קארין אלהרר:  דמוקרטיה נמדדת ביכולת להביא משהו שלא תלוי במפרסמים ולא תלוי בתקציבים

קארין אלהרר:  היה נדמה שזה עובד מצוין

קארין אלהרר:  אגב, גם במדדים של הרייטינג, השידור הציבורי לא נופל משום דבר אחר

קארין אלהרר:  יש להם ערוץ לתפארת

קארין אלהרר:      אז אני באמת תוהה האם זו באמת הבעיה המשמעותית של אזרחי מדינת ישראל? תאגיד השידור הציבורי? אני פונה אליך, נבחרת לכנסת, היה לכם קמפיין מאוד בוטה שבו טענתם שהדבר שאותו אתם רוצים לתקן הוא יוקר המחיה

קארין אלהרר:  לא ראיתי צעד אחד שעשיתם, אמיתי, לא סיסמאות במסיבות עיתונאיים, צעד אמיתי להורדת יוקר המחיה

קארין אלהרר:      טענתם שאתם רוצים לפעול לביטחון האישי, vשר לביטחון לאומי, לא נשמע קולו פעם אחת, על כל הרציחות והפגיעות באנשים ואזרחים

קארין אלהרר:  מתי כן נשמע קולו? כשהוא רצה לעלות להר הבית

קארין אלהרר:  זה באמת הדבר שהכי מטריד את אזרחי ישראל, לעלות להר הבית

קארין אלהרר:  זו בעיית המאה עכשיו

קארין אלהרר:  מתי נשמע קולו? כשהוא ביקש להפעיל או לא להפעיל מכתזיות נגד מפגינים

משה סעדה: הוא דיבר על להפעיל באחידות

קארין אלהרר: זה הדבר שמטריד את כל אזרחי ישראל

משה סעדה: את המפגינים זה הטריד, בצדק

קארין אלהרר: קודם כל זה מטריד מאוד אם רוצים לחסום את הזכות להפגנה

משה סעדה: מי דיבר על לחסום?     

קארין אלהרר: גם זה, אדוני היושב-ראש, סממן של דמוקרטיה

קארין אלהרר:  חופש הביטוי וההפגנה הוא חשוב מאוד

משה סעדה: נכון

משה סעדה:  לכן ראית אתמול בערב את כמות המפגינים

קארין אלהרר: זה השלב שאני צריכה להודות לכם?     

משה סעדה: את לא צריכה להודות על שום דבר

קארין אלהרר: רק רציתי לוודא

משה סעדה: אתם רק צריכים להשתתף, לא רק בהפגנות, אלא גם בשיח פה

משה סעדה:  שהציבור יודה לך

גלעד קריב: כשתכבדו את הכללים

יצחק קרויזר: היו עייפים בבוקר, הפגינו אתמול עד מאוחר

קארין אלהרר: תודה על ההערות

משה סעדה: הוא הגיע מרמת גולן הרחוקה כדי לכבד את הוועדה

גלעד קריב: אני רואה איך יושב-ראש הוועדה מכבד אותנו

גלעד קריב:  לא ממלא המקום, לא אתה, לא החליפי, לא הנורבגי של יושב-ראש הוועדה

גלעד קריב:  ראינו איך יושב-ראש הוועדה מכבד אותנו

גלעד קריב:  אני יודע איפה הוא, הוא פה בירושלים

גלעד קריב:  בפאנל שהייתי אמור להיות בו אבל אני ביטלתי השתתפות

משה סעדה: יש לו ממלא מקום, זכותו

משה סעדה:  אתה לא תנהל את הלו"ז שלו והוא כמובן לא ינהל את הלו"ז שלך

קארין אלהרר: אני חוזרת ואומרת, אתם לא יכולים לעבוד על כולם, זה לא עובד ככה

קארין אלהרר:  אנחנו לא החרמנו את הוועדה כי אנחנו לא מכבדים אותה

קארין אלהרר:  ההפך הוא הנכון

משה סעדה: את הציבור, לא את הוועדה

קארין אלהרר: גם לא את הציבור

קארין אלהרר:  רצינו להביא לידיעת הציבור ואני אמשיך לעשות זאת, להביא לידיעת הציבור את העובדה שיושב-ראש הוועדה שם את הייעוץ המשפטי כאן כעציץ, אפרופו נאום העציצים

משה סעדה: זה היה נכון ליועמ"שית של משרד המשפטים

קארין אלהרר: אפרופו נאום העציצים של שר המשפטים

קארין אלהרר:  כעציץ, כי לא היה לו מה לתרום לדיון, ראיתי חלק מהדיון, גם כשהוא פנה, הוא אמר לו לא עכשיו

קארין אלהרר:  זו התנהלות לא ראויה

קארין אלהרר:  לא נכונה

משה סעדה: הקשבנו לו ברוב קשב מ-09:300 עד השעה 14:00 ברצף

משה סעדה:  ללא הפסקה

משה סעדה:  זה היה דיון מעניין, מרתק, אם תרצי, אני אשב אתך אחר כך ואספר לך מה היה

גלעד קריב: בלי חומרי רקע ובלי חוות דעת משפטית

קארין אלהרר: זה לא עובד ככה

משה סעדה: לא היה צריך

משה סעדה:  אפשר היה לבוא להקשיב ולהתרשם

משה סעדה:  אני מאוד התרשמתי

קארין אלהרר: גם התקנון אומר שנוהג מחייב

קארין אלהרר:  בסוף יש פה נוהג

קארין אלהרר:  אני מבינה שזו הכנסת הראשונה שלך וזה נראה לך כרגע ראוי וסביר

קארין אלהרר:  אני אומרת לך - - -      

משה סעדה: הייעוץ לא אמר שאי אפשר לקיים דיון

משה סעדה:  אני מכיר שייעוץ אומר שזה בלתי אפשרי

קארין אלהרר: אולי ניתן ליועצת המשפטית להגיד מה הם אמרו

טליה ג'מאל: עמדנו על המורכבות של הדברים

משה סעדה: מורכבות זו לא זכות וטו, תודה

טליה ג'מאל: אנחנו עושים מאמץ מאוד גדול להביא בפני חברי הכנסת - - -      

קארין אלהרר: אתם אומרים, בצדק, הם יועצים, לא מטילי זכות וטו

קארין אלהרר:  אבל הם אומרים שיש פה מורכבות ויש פה קושי

משה סעדה: בגלל המורכבות הזו תהיה חוות דעת שבוע הבא, זה מה שסוכם

משה סעדה:  פתרנו את המורכבות

משה סעדה:  הייתה מורכבות והיא נפתרה

גלעד קריב: אם פתרתם את המורכבות, חבר הכנסת רוטמן אמר סיבה שהוא מניח?     

קארין אלהרר: למה אתם לא מכבדים, עזוב את הייעוץ המשפטי, אני לא מצפה את זה מכם, למה אתם לא מכבדים את חברי הכנסת?     

משה סעדה: מאוד מכבדים, למה לא כיבדתם את האנשים שבחרו? אמנם לא רבים האנשים שבחרו בכם, אבל מי שבחר בכם, תכבדו אותו, תבואו לפה ותייצגו אותם כי לא היה היום מי שייצג אותם ומצאתי את עצמי בחלק מהדברים שואל את האיפכא מסתברא

גלעד קריב: אז אתה מייצג אותנו? תודה

משה סעדה: אני מייצג את האיפכא מסתברא כי חשוב לי שגם העמדה האחרת תישמע

קארין אלהרר: תנוח דעתך שהעמדה האחרת תישמע

קארין אלהרר:  הכיבוד הוא גם של חברי הכנסת שאומרים, אנחנו רוצים את כלי העזר הזה, שהוא חוות הדעת הייעוץ המשפטי, שיעמוד לנגד עינינו כשאנחנו מקבלים החלטות

קארין אלהרר:  למה זה לא סביר בעיניך?      

משה סעדה: תקבלו את זה ביום ראשון

קארין אלהרר: למה אי אפשר לקבל את זה מהתחלה?     

משה סעדה: מי קבע שאי אפשר בלי חוות דעת של הייעוץ, לקביים דיון? אני לא מכיר כזה

משה סעדה:  בדקנו, אין נוהל כזה

גלעד קריב: יש נוהג בוועדה הזאת, בוודאי כשמדובר בהצעת חוק של הוועדה, שיש מסמך רקע שמוגש לחברי הוועדה, זה הנוהג כאן

גלעד קריב:  זה שאתה לא מכיר את הנוהג זה בסדר, אבל יש נהגים בית הזה

משה סעדה: אני אומר לך שאין נוהל בעניין הזה

משה סעדה:  לכן שיקול הדעת הוא של היושב-ראש והוא בחר לקיים את הדיון כי הוא חשב שהוא חשוב

קארין אלהרר: ליושב-ראש יש סמכויות רבות, לא כל מה שבסמכותך אתה עושה, נכון?     

משה סעדה: זה שיקול דעת של יושב-ראש וכך הוא בחר

משה סעדה:  הוא קיים דיון מרתק ולצערי נבצרתם וזו זכותכם

יואב סגלוביץ': אפשר יהיה להשלים, הכול בפרוטוקול

יואב סגלוביץ':  אני גם בטוח שכך הם יעשו

קארין אלהרר: אני רוצה לספר לכם שהטפות המוסר שלכם פשוט לא חודרות את האירוע, אז תפסיקו

משה סעדה: גם לא חדרתם את הציבור שלכם

גלעד קריב: אדוני, אני מבין שאתה לא ער לנהגים האחרים, אבל בזמן הנמקת הסתייגויות, כשיש סיכום - - -      

משה סעדה: אם היא פונה אלי - - -      

קארין אלהרר: לא פניתי אליך

גלעד קריב: היא לא פנתה, מותר לה לדבר מבלי שיקטעו אותה כל רגע

גלעד קריב:  גם פה אתה לא מכיר את הנהגים

משה סעדה: היא פנתה וכשאתה פנית כיועץ סוציולוגי לענייני הליכוד, עניתי לך

משה סעדה:  כך מכובד וכך ראוי

קארין אלהרר: אני שוב באה ואומרת, הטיעון שלכם שלא כיבדנו, הוא טיעון שלא הבין את האירוע

קארין אלהרר:  ביחס לחברי כנסת ממפלגה שהחרימה קדנציה שלמה את ועדות הכנסת, האירוניה קפצה מהחלון

קארין אלהרר:  אני מבקשת טיפה הבנה של האירוע

קארין אלהרר:      לעניין החוק הנורבגי עצמו, אחד התיקונים שחשבנו שראוי ונכון לקיים אותם, אם כבר מתקנים ואם כבר מעלים מספרים, הוא למנוע מצב שבו שר מתפטר כדי לפתור מצב פוליטי ספציפי ולחזור שוב אחר כך כחבר כנסת

קארין אלהרר:  רצינו השהייה של 30 יום כדיש הדבר הזה יהיה יותר סביר

קארין אלהרר:  בעינינו זה נכון ואפילו מתבקש כדי להראות שזה לא רק סידור אלא באמת צורך אמיתי לחברי כנסת

קארין אלהרר:      אני אומרת לכם, לו באמת הייתם רוצים לקיים דיונים, דיונים מתקיימים בצורה סדורה ועל פי הכללים

קארין אלהרר:  לצערי אתם לא עומדים בזה, תודה

יואב סגלוביץ': אני אומר כמה מילות פתיחה ואחר כך לגבי ההסתייגויות

יואב סגלוביץ':  אומרים שמרוב עצים לא רואים את היער

יואב סגלוביץ':   במקרה הזה, רואים את היער, רואים את העצים, העצים ערומים לגמרי, בלי עלווה, ולא בגלל שיש פה חורף ועדר קרנפים רץ כמו מטורף ביניהם

יואב סגלוביץ':  את הקרנף הבא אנחנו הולכים לפגוש ביום שלישי, זה חזרתו בסערה של חוק בן גביר לוועדה המיוחדת

יואב סגלוביץ':  כאילו לא קשור, עוד עץ, לא קשור לעוד עץ

יואב סגלוביץ':  זה מזכיר לכולם את הוועדה המיוחדת לעניין של שר במשרד, שאת התוצאות הרעות שלכם ראינו באי התייצבות בצלאל סמוטריץ' בישיבת הממשלה

יואב סגלוביץ':       אמרנו כבר אז, חוק יסוד: הצבא, לא השתנה בגלל הסכם קואליציוני - -      

גלעד קריב: אל תיתן להם רעיונות

יואב סגלוביץ':  - -  מה שאמרנו שם, בואו תעשו תיקון, אף אחד לא מקשיב, אף אחד לא מקשיב לכלום

יואב סגלוביץ':  אלה קרנפים בלי חוש שמיעה

יואב סגלוביץ':  אגב, לקרנפים באמת יש בעיה בחוש השמיעה, אבל הקרנפים האלה, גם כששומעים קצת, שמים את הטלפיים על האוזניים

יואב סגלוביץ':        אני אומר את זה משום שאנחנו מדברים עכשיו על החוק של חבר כנסת חליפי

יואב סגלוביץ':  דברנו על הבעיות האמיתיות שיכולות להיווצר לחבר כנסת כאשר הוא מגיע להחליף חבר כנסת אחר

יואב סגלוביץ':  העלינו את זה כאן בוועדה

יואב סגלוביץ':  יותר מזה, חבר כנסת רוטמן העלה את הנושאים האלה במהלך הוועדה עצמה והבטיח שגם הוא חושב שצריך לעשות תיקונים וגם דיברנו איזה תיקונים

יואב סגלוביץ':       היה ויכוח אם ההפסקה בין חברות של שר בממשלה לבין יציאתו של חבר הכנסת תהיה מיידית, אני הייתי קיצוני לטענת חלק מהאנשים, אמרתי 30 יום, שיהיה זמן לשקול עוד פעם, שאלו מה יהיה בתהליך הביניים

יואב סגלוביץ':  הסכמנו על מורכב

יואב סגלוביץ':  אחרי ששמענו את כל הדברים האלה, חזרנו לקרנפים

יואב סגלוביץ':  במקרה הזה הקרנפים כבר החליטו והם החליטו כמו שהחליטו

יואב סגלוביץ':  ההחלטה של הקרנפים היא רק אחת, היא אומרת, אנחנו נקבע מה הולך להיות כאן, אתם תנהלו את הדיון, אנחנו נקשיב לכם רוב קשב בכאילו ואז אוטמים את האוזניים ואומרים, מה אתם רוצים? היה פה דיון, היה פה טיעון

יואב סגלוביץ':      נכון שהיה פה דיון, אבל היו פה קרנפים בדיון הזה

יואב סגלוביץ':  מי שיושב בראש הוועדה הזאת מתיימר לדבר בנועם הליכות, במתק שפתיים, בעניין של מתק שפתיים ונועם הליכות, גם עליהם הוא התבלבל

יואב סגלוביץ':  דמגוגיה כמו  שהייתה פה  במהלך השבועיים האחרונים אני לא זוכר הרבה זמן

יואב סגלוביץ':       אחרי שאמרנו את זה, דווקא החוק הנורבגי הוא הדוגמה הטובה ביותר כי הוא לכאורה חוק, שאנחנו כאופוזיציה לא אמרנו לא

יואב סגלוביץ':  יותר מזה, אמרנו אולי עדיף להגדיל את הכנסת ליותר אנשים מלכתחילה, שלא נצטרך את הנורבגי כי הכנסת קטנה מידי, אמרנו את כל הדברים האלה

יואב סגלוביץ':  אבל אמרנו, יש לנו עכשיו הזדמנות טובה, שעת רצון, בואו נעשה את זה מסודר

יואב סגלוביץ':  המסודר הזה רשום בהסתייגויות, כשאף אחת לא תתקבל

יואב סגלוביץ':  לכן אני בוחר לא לדבר על הפרטים אפילו

יואב סגלוביץ':  הם הוגשו לוועדה, נצביע עליהם במליאה ונסביר להם בוועדה מחר

יואב סגלוביץ':      יביאו לכן עכשיו את כל חבריי, חברי הכנסת מהקואליציה ויגידו להם בואו תצביעו

יואב סגלוביץ':  איך תצביעו? כמו שנגיד לכם, אפרופו הפרדת רשויות, כמו שהממשלה החליטה

יואב סגלוביץ':   ברוב הגינותו או ברוב בלבולו יושב-ראש הוועדה אמר שהנהלת הקואליציה לא הרשתה לי לעשות שינוי

יואב סגלוביץ':  מה זה הנהלת הקואליציה לא הרשתה לי לעשות שינוי? מה זו הנהלת הקואליציה? אלה השרים וראש הממשלה בראשם

יואב סגלוביץ':  אין פה באמת חברי כנסת שפועלים, כולם פה סוג של נורבגים

יואב סגלוביץ':       מכל מה שרצינו, שלא ייפגע אותו חבר כנסת חליפי, עצם העבודה ששום דבר מהתיקונים שהוצעו פה והם נמצאים וכתובים ונצביע עליהם ואני מבטיח לכם שמחר יגידו מי בעד מי נגד? גם ההסתייגויות שעליהם דיבר חבר הכנסת רוטמן בעצמו, הוא יצביע נגד ההסתייגויות מהסיבה הפשוטה שהוא גם חלק מאותו עדר קרנפים, שאין קשר בין מה שאומרים בפתיח למציאות המתנהלת כאן

יואב סגלוביץ':       אני אתן דוגמה מיושב-ראש ועדת החוקה הקודם

יואב סגלוביץ':  היה פה יושב-ראש ועדת חוקה בתקופה מאוד לא פשוטה בזמן הקורונה

יואב סגלוביץ':  אני זוכר ויכוחים קשים מאוד שהיו לנו כחברי אופוזיציה מול חבר הכנסת יעקב אשר

יואב סגלוביץ':  אני זוכר פגישות אצלו במשרד, אני זוכר שבאותם מקומות ששכנענו, החוקים השתנו

יואב סגלוביץ':  לא כל מה שרצינו קרה, היו דברים גרועים שנשארו, אבל זה מאוד דומה

יואב סגלוביץ':       מה היה בסיפור הקורונה? הממשלה רצתה כוח מוחלט

יואב סגלוביץ':  היא רצתה כוח מוחלט כדי לא להגיע לכנסת

יואב סגלוביץ':  האירוע המרכזי שהיה פה בוועדה, בוויכוחים שהיו בינינו, בינינו כי בחלק מהמקרים באותה תקופה גם חברי הקואליציה היו, גם אם לא בקול רם וברעש כמו שאנחנו עשינו, ניסו להשפיע מאחורי הקלעים כי הם הבינו שיש פה ביטול טוטאלי של היכולת של הכנסת על כל התקנות, שרצינו בסך הכול דבר אחד, שיגיעו בחלקם לכנסת

יואב סגלוביץ':  בחלק הצלחנו

יואב סגלוביץ':  לא רק בזכותנו, גם יכולת השכנוע של יעקב אשר, שנכנס למשרדו ושינה את החלטת הקואליציה

יואב סגלוביץ':  זה מה שהיה שם

יואב סגלוביץ':  פה אין סיכוי

יואב סגלוביץ':       על הדבר הכי פשוט, על חוק שאנחנו אומרים, נמשיך אותו, נעשה לו תיקונים ויושב-ראש הוועדה אמר שהוא רוצה את התיקונים האלה

יואב סגלוביץ':  אפילו פה, שזה לכאורה משהו שהוא בלי אמוציות, אם אפשר לקרוא לזה כך, גם פה אי אפשר? עד כדי כך קרנפים גם חסרי חוש ריח, חסרי חוש טעם, חסרי חוש ראיה, חסרי חוש שמיעה? אז אנחנו רואים את היער, רק שהעץ הבא הוא ביום שלישי הקרוב, חוק בן גביר, אפרופו שאלת הכפיפות

יואב סגלוביץ':  על מה מדובר שם? שוב, כוחה של ממשלה

יואב סגלוביץ':  לא מדובר פה על שיטור, מדובר על פוליטיקה

יואב סגלוביץ':  אני חוזר לאותו ויכוח שהיה בין השר סמוטריץ' לשר גלנט, שום דבר לא חדש, הכול היה ידוע מראש

יואב סגלוביץ':  היה את ההסכם הקואליציוני בצד אחד, היה את הצעת החוק בצד שני, אמרנו בוועדה, העסק הזה לא מחובר

יואב סגלוביץ':      לסיום דבריי אומר שתי מילים לגבי המשמעות של כוח והמשמעות של עוצמה

יואב סגלוביץ':  לכאורה בעדר הקרנפים חושבים שכוח ועוצמה הם אותו דבר

יואב סגלוביץ':  בכוח אפשר להשתמש ביותר כוח ויותר כוח

יואב סגלוביץ':  אבל עוצמה היא סיפור אחר

יואב סגלוביץ':  עוצמה זה החוסן הפנימי של הטיעון

יואב סגלוביץ':  ככל שאתה עובר דבר אחרי דבר, רצו למנות את דרעי לשר -  מינו אותו לשר

יואב סגלוביץ':  הלכו בדרך עקיפין במקום ללכת ליושב-ראש ועדת בחירות מרכזית, שזו הייתה דרך המלך

יואב סגלוביץ':  אני לא יודע מה הייתה התוצאה שם

יואב סגלוביץ':       לא

יואב סגלוביץ':  נתחכמה להם

יואב סגלוביץ':  המדינה עובדת על עצמה

יואב סגלוביץ':  כשאין גבולות זה מה שנקרא שימוש מופרז בכוח ושימוש מופרז בכוח נטול עצמה פנימית לא עובד

יואב סגלוביץ':  גם כל מה שאתם עושים עכשיו בהקשרים הרחבים שלהם לא יעבוד

יואב סגלוביץ':  אם צריך, נפעיל את כל מה שיש לנו על מנת שזה לא יעבוד, לא בגלל שזו קואליציה אופוזיציה אלא כי זה רע למדינה, זה רע לאזרחים, כי האזרחים לא בחרו קרנפים, הם בחרו חברי כנסת עם דעות ועם תפיסות

יואב סגלוביץ':       דווקא החוק הזה, שהוא הכי ניטרלי, יכולים להסכים עליו ויכולים לא להסכים עליו, לא מייצר אמוציות, לא קשור לשום דבר אחר, ואתם תגיעו לפה מחר, ישב יושב-ראש ועדת החוקה של הכנסת ובקולו ה"רגוע" ובזחיחות בלתי רגילה יגיד מי בעד? מי נגד? ונראה קרנפים אחד אחרי השני נכנסים לוועדה ומרימים את ידיו

יואב סגלוביץ':  ירים את ידו נגד הסתייגויות שהוא חושב שהם נכונות לטובת כנסת ישראל

יואב סגלוביץ':   אחר-כך תספרו לי סיפורים על הפרדת רשויות וכוחו הבלתי מוגבל של בית המשפט העליון

יואב סגלוביץ':  זו רפורמה? רפורמה זה קיצור הליכים, רפורמה זה עינוי דין, חקירות שמתמשכות יורת מידי זמן, הליכי ביניים בהליכים פליליים שארוכים מידי לטעמי, נושא של חסיונות

יואב סגלוביץ':  זו רפורמה

יואב סגלוביץ':  על מה אנחנו מדברים פה? על משחקי הכוח שבין הרשויות? איזה רשויות?      זה בדיוק כמו בקורונה רק בהבדל אחד, אין פה מגיפה

יואב סגלוביץ':  המגפה היא מגפת הטרוף של אנשים שלא מבינים מה ההבדל בין כוח לעוצמה

יואב סגלוביץ':  אנחנו רואים את היער, רואים את העצים הערומים ללא עלים שנמצאים פה ושומעים את הקולות, קולות הקרנפים

יואב סגלוביץ':  תודה רבה

מתן כהנא: אדוני היושב-ראש

מתן כהנא:  גם אני רוצה לדבר על העבר של היושב-ראש הקבוע, חבר הכנסת רוטמן, בהקשר של החוק הנורבגי

מתן כהנא:  הוא נטע בנו את התקווה שיש סיכוי שהוא יביא את הדברים, שהוא כל כך האמין בהם בכנסת הקודמת והוא זה שדחף לחקיקה הזאת ואמר לנו, נריץ את הקריאה הראשונה ובין הראשונה לשנייה והשלישית נעשה דיונים ארוכים ורציניים ואולי נבנה את הקונסטרוקציה הזאת אותה הוא רצה בכנסת הקודמת

מתן כהנא:      כדי להזכיר, נחזור להצעת החוק ולדברי ההסבר שהוא נתן להצעת החוק שלו, אגב שהיא הגיעה ל-60:60 ולכן היא לא עברה בסוף

משה סעדה: חבל שלא הצבעת בעד הצעת החוק שלו

מתן כהנא: יש פה הזדמנות עכשיו ליושב-ראש הקבוע לממש את האג'נדה שלו ותראו מה הוא אמר:"חברי כנסת נורבגים, הם רק חצי חברי כנסת, הם לא באמת יכולים לעשות את העבודה שלהם ולא יכולים לפקח על עבודת הממשלה

מתן כהנא:  לכן נעלה עוד יותר את הכמות של חברי הכנסת הנורבגים"

מתן כהנא:  עוד הוא אומר: "מי יכול לעשות את עבודת חבר הכנסת כשקולר תלוי בצווארו? הוא לא יכול לפקח על שרי הממשלה שהם עושים את עבודתם" אז מה השתנה? זה מה שאמר חבר הכנסת שמחה רוטמן בתאריך 25 למאי 2022

משה סעדה: קודם כל, אתה צריך לשאול אותו, אתה יודע, הוא לא מרכיב יחיד - - -     

קארין אלהרר: היינו רוצים לשאול אותו

מתן כהנא: הייתי שואל אותו אם הוא לא היה חושב שהכנס שהוא נמצא בו עכשיו יותר חשוב

משה סעדה: הוא יגיע מחר ויהיה פה

מתן כהנא: חבל על הזמן

מתן כהנא:  מבחינה מהותית אני חושב שיש פה פגם מטורף שיושב-ראש ועדת חוקה - -      

משה סעדה: אני חושב שהוא חלק מקואליציה

קארין אלהרר: אז אתה אומר שהוא סתם אמר את זה? כי הוא חלק מקואליציה?               

מתן כהנא:  - - לא מגיע לדיון שעוסק בחוק יסוד

משה סעדה: אני ממלא מקום לא פחות טוב

מתן כהנא: חס ושלום

קארין אלהרר: לא אמרנו שאתה פחות טוב

מתן כהנא: זו התאמת חימוש למטרה

מתן כהנא:  הוא גם אמר:"אתם חברי כנסת סוג ב'"

מתן כהנא:  הוא מתכוון לתקן את זה או שהוא מעלה את כמות הנורבגים ומשאיר אותם חברי כנסת סוג ב'?     

קארין אלהרר: והוא היה עוד מתון

מתן כהנא: או שהוא אומר: "כנסת ישראל צריכה לתפקד ללא קולר שתלוי בחברי הכנסת הנורבגים"

מתן כהנא:  או שהוא אומר: "כאשר מקימים ממשלה מנופחת", זה קצת מביך, "אין חברי כנסת שיעשו את העבודה"

מתן כהנא:  על כמה אתם עומדים עכשיו? כמה שרים יש לכם בממשלה? 32? כמה אנחנו היינו?      

משה סעדה: הייתם פחות כי הייתם ממשלה עם 57 חברי כנסת

מתן כהנא: מבחינת חברי כנסת, אבל מבחינת שרים? 27 שרים

מתן כהנא:  היינו קואליציה של 61, רע"מ הייתה חלק מהקואליציה

מתן כהנא:  אבל הנה, כאשר מקימים ממשלה מנופחת אין חברי כנסת שיעשו את העבודה

מתן כהנא:  אז מה הוא מתכנן? 32, בדרך ל-34 שרים, עם כל מיני שרים בכל מיני משרדים לא ברורים

מתן כהנא:  הוא אומר דבר נוסף, נבואה שמגשימה את עצמה: "שרים לענייני כלום וסגני שרים לענייני שום דבר"

מתן כהנא:  האם תואיל בטובך אדוני, ממלא מקום יושב-ראש הוועדה - - -      

משה סעדה: זה מה שהוא התכוון אז ביחס אליכם

מתן כהנא: אז תסביר לנו בבקשה מה תפקידה של מאי גולן? יש לך הזדמנות, אני נותן לך על הזמן שלי, תנסה להסביר

משה סעדה: עדיין לא מוניתי לדובר הממשלה, כשאני אהיה, יש גם הפרדת רשויות, אני לא רוצה לדברר את הממשלה, אז תזעקו חמס, הפרדת רשויות

מתן כהנא: הבנתי, אז אתה אומר ששרים לענייני כלום וסגני שרים לענייני שום דבר, לא רלוונטי לממשלה הנוכחית

משה סעדה: אמרתי שזה היה רלוונטי לממשלה הקודם ואת זה אמר חבר הכנסת רוטמן

מתן כהנא: הבנתי, אז אתה לא רוצה לקחת אחריות על הדברים שלו

מתן כהנא:  עוד דבר למשל: "החוק הנורבגי שמייצר חברי כנסת על תנאי הוא פתרון גרוע"

מתן כהנא:  לכן, אץ רץ יושב-ראש הוועדה הקבוע, הביא הצעת חוק, לא פרטית מטעם עצמו אלא מטעמנו, מטעם ועדת חוקה, כי הפתרון של חבר כנסת נורבגי הוא פתרון גרוע

מתן כהנא:       עכשיו אין מנוס מלקרוא את דברי ההסבר של הצעת החוק שלו, הצעת חוק-יסוד: ביטול ההסדר המיוחד להפסקת חברות בכנסת של שר או סגן שר (תיקוני חקיקה)

מתן כהנא:  נתחיל: "הכנסת קובעת מספר מנגנונים שמטרתם לאפשר לחבר כנסת לקבל את החלטותיו ללא משוא פנים תוך קבלת החלטה מושכלת מבלי שהדבר יהיה כרוך בתמורה שיקבל, או ביכולת של מי מבין חברי הכנסת להשפיע בצורה לא לגיטימית על שיקול דעתו"

מתן כהנא:  את כל זה צריך לבדוק האם בחוק שאנחנו מעבירים תכף, האם אנחנו מתקנים את זה

משה סעדה: אני נזכר, כי הייתי אזרח אז, בהצעה שהייתה לי על יום טוב כלפון וההתנהלות כלפיו

משה סעדה:  אני אומר לעצמי, האם זה אותו מתן כהנא? האם זה מישהו אחר?     

מתן כהנא: מה אתה בעצם אומר? שאתה רוצה לחזור על הדברים?     

קארין אלהרר: אז תקבל את ההסתייגות שלי

משה סעדה: אני באמת שואל את עצמי

משה סעדה:  הערכתי אותך כבחור מאוד רציני

מתן כהנא: אדוני היושב-ראש, זו בדיוק הנקודה

מתן כהנא:  אם לשיטתך המצב היה כל כך מקולקל, בוא נתקן אותו

מתן כהנא:  מה שקורה הוא שלא מתקנים, מקלקלים

משה סעדה: קודם כל אמרנו שאנחנו לומדים מהטובים

משה סעדה:  אתם הטובים, עשיתם דברים, למדנו מכם

משה סעדה:  עכשיו מפתיע אותי שאחרי שפעלנו ללמוד מכם אתה אומר לי שאתה לומד מאתנו, אני לא מבין

משה סעדה:  התבלבלתם? אותי לימדו בבה"ד 1: "אותי תראו וכך תעשו"

מתן כהנא: "ממני תראו וכך תעשו"

משה סעדה: אז איפה דוגמה אישית?     

מתן כהנא: לא יודע, לא הייתי בבה"ד 1

משה סעדה: טייסים זה משהו אחר?     

מתן כהנא: זה ב"ס 12, לא בה"ד 1

משה סעדה: דוגמה אישית לא חל עליכם?     

מתן כהנא: נהפוך הוא

מתן כהנא:  כך למשל קובע סעיף 6א' - - -      

משה סעדה: אמרתי, למדנו מכם, תקן אותי

מתן כהנא: אתה רוצה לקרוא לעצמך לסדר? יש דרך כזו שתקרא את עצמך לסדר?     

משה סעדה: ברשותך, באמת אני שואל, אתם נהגתם כך

משה סעדה:  אני זוכר שהסתכלתי כאזרח וחשבתי איך מתייחסים ברמה האנושית ליום טוב כלפון חבר הכנסת לשעבר

מתן כהנא: מה הקשר לרמה אנושית?    

משה סעדה: כי ביום אחד הודיעו לו שהוא הולך

מתן כהנא: אני מציע לך לא להיכנס לזה, הכול בסדר

משה סעדה: מה שאני אומר, אתם נהגתם כך, אנחנו אמרנו לציבור מה שהם עשו, נעשה לא פחות

משה סעדה:  נבחרנו – עשינו

קארין אלהרר: אם חשבת שזה לא בסדר, תתקן

מתן כהנא: אני מבין את ההיגיון שיש מאחורי המודל של החוק הנורבגי

מתן כהנא:  בממשלה של 18 שרים, 24 שרים, שבהם לשרים יש באמת עבודה קשה, אני מבין את הצורך הפוליטי בזה

מתן כהנא:  אבל עכשיו, כשהולכים לממשלה עם 32 שרים, שאף אחד לא יודע עדיין את הגדרות התפקידים של השרים

יצחק פינדרוס:  - - - הבג"ץ יחייב אותנו - - - בקצב הזה בג"ץ עוד יחייב אותנו למנות עוד שניים, שלושה - - -      

קארין אלהרר: אה, זה בגלל בג"ץ

קארין אלהרר:  אין לתאר

מתן כהנא: כל כך הרבה שרים שהיום מזכיר הממשלה היה צריך להוציא מסמך שאת כל החלוקה של דת ומדינה עכשיו הוא מחלק

מתן כהנא:  סמוטריץ' יהיה אחראי על חוק הגיוס - - -      

יצחק פינדרוס:  - - -      

קארין אלהרר: פינדרוס, זה בגלל שלטון החוק

משה סעדה: חבר הכנסת פינדרוס, תכבד אותם, הם באים לכאן בבוקר, תן להם את יומם עכשיו

מתן כהנא: סמוטריץ' אחראי על חוק הגיוס, בן גביר אחראי על חוק-יסוד: לימוד התורה, דגל התורה אחראית על חוק-יסוד: הכשרות, כל אחד אחראי, מרוב שרים אנשים יודעים, מזכיר הממשלה צריך לעשות סדר

יצחק פינדרוס: רק שתדע עם מי אתה צריך להתעסק בנושא כשרות, אלה ש"ס

יצחק פינדרוס:  אנחנו לקחנו את ההפרדה המגדרית

מתן כהנא: שתוכלו להמשיך להפלות בנות בקבלה לסמינרים

משה סעדה: לא, לעשות אפליה מתקנת

מתן כהנא: הם רוצים להמשיך לעשות אפליה בקבלה לסמינרים, נכון? כמו שאתם עושים עד היום, תמשיכו

מתן כהנא:  אפרופו יום טוב כלפון, הוא הביא הצעת חוק שתעצור את האפליה בקבלת בנות לסמינרים חרדים

יצחק פינדרוס:  - - - הוציא אותו

קארין אלהרר: אדוני היושב-ראש, מה קורה?     

משה סעדה: חבר הכנסת פינדרוס

משה סעדה:  כרגע יש הסכמה דיונית לאפשר שעתיים להנמקה של התנגדויות, אלא אם כן אתה רוצה להישאר אחרי, אתה מוזמן בשמחה רבה אחרי שיסיימו

מתן כהנא: נותנים למפלגה שאחראית על אפליה עדתית, שמונעת קבלה של בנות לסמינרים - -      

קארין אלהרר: בושה

מתן כהנא:  - - להם נותנים להיות אחראים על החוק למניעת אפליה

מתן כהנא:  כשאנחנו הבאנו הצעת חוק בכנסת הקודמת, יום טוב כלפון הביא הצעת חוק כדי לעצור את האפליה הבזויה הזו ולבוא חשבון, כמו שהם קוראים לזה, עם בתי ספר וסמינרים שלא מקבלים בנות על רקע עדתי, הם נעמדו על רגליים האחוריות כדי להילחם בדבר הזה

מתן כהנא:  איפה היו חברי הכנסת של ש"ס במקומות האלה?     

קארין אלהרר: שאלה טובה

מתן כהנא: דממה

מתן כהנא:  נמשיך, נחזור לדברי ההסבר של יושב-ראש הוועד הקבוע: "כך קובע סעיף 6א' לחוק היסוד, כי מי שהצביע בניגוד לעמדת סיעתו בכנסת בהצבעת אי-אמון בממשלה וניתנה לו תמורה בעד הצבעתו יראו אותו כחבר כנסת פורש והוא לא יוכל להיכלל ברשימה שהתמודדה באותה כנסת בבחירות לכנסת שאחריה" על השרה לאיכות הסביבה ועל המעשים שלה נרחיב בהמשך

מתן כהנא:      "מטרתו של איסור זה למנוע אפשרות של קניית חברי כנסת בתפקיד שר או סגן שר ובדרך זו להביא לפרישת חברי כנסת ממפלגתם תוך העברת קולם למפלגה יריבה וזאת בניגוד למנדט שניתן להם על ידי בוחריהם ובניגוד להצהרות ולעמדות אותם הציגו לציבור לפני הבחירות"

מתן כהנא:  מעניין יהיה לשמוע את המתת והתמורה שהשרה לאיכות הסביבה סילמן קיבלה, ההבטחות שהיא קיבלה, אני חושב שזה עולה לכדי שוחד ואני בטוח שזה ייבדק

משה סעדה: אם אתה יודע על דברים כאלה אתה יודע שיש לך חובה ציבורית

מתן כהנא: אל תדאג, אני מתכוון, היא אמרה בעצמה, אז אני חושב שכדאי להקשיב למה שכבוד השרה אמרה, היא אמרה שהיא קיבלה הרבה מאוד הצעות מהליכוד והיא אמרה לליכוד לא תודה על ההצעות שלהם

מתן כהנא:  בדיעבד כנראה שהיו הצעות אבל אנחנו נגלה את זה

מתן כהנא:  אני מניח שתיפתח בקרוב חקירה וכל הדברים יתבררו

מתן כהנא:       "ואולם לעיקרון עצמאות שיקול דעתו של חבר כנסת ושלילת אפשרות להשפעה לא לגיטימית על שיקול דעתו קיים חריג אחד, שתוקן במסגרת הוספת סעיף 42(ג) לחוק היסוד: הכנסת, המכונה החוק הנורבגי" - - -      

משה סעדה: אתה מזכיר לי, בחנו את זה כבר ואמרו שאין שום תשתית לעניין הזה, יושב-ראש ועדת הבחירות בחן את זה - - -      

מתן כהנא: היות ובדקתי את זה, מה שיושב-ראש ועדת הבחירות - - -     

משה סעדה:  - - - תשתית לעניין הזה - - -      

מתן כהנא: אתה לא נותן לי לדבר, אני בזכות דיבור, אז מה שיושב-ראש ועדת הבחירות המרכזית אמר, גם אם הכול נכון, התרופה של זה אינו איסור לרוץ בבחירות ברשימה, ככל שיש ויש במה לחשוד, זה צריך להיבדק בנפרד

מתן כהנא:  זה מה שהוא אמר

משה סעדה: הוא אמר שכרגע אין תשתית

מתן כהנא: זה ממש לא מה שהוא אמר

מתן כהנא:  ההפך

מתן כהנא:  הוא העלה בעצמו את החשד הכבד שהיו דברים בגו רק הוא אמר שהתרופה היא לא התרופה של אי אישור לרוץ בבחירות אלא שאחר כך זה צריך להיבדק בנתיב הפלילי

מתן כהנא:  התנועה לאיכות השלטון הגישה בג"ץ נגד היועצת המשפטית לממשלה שתנמק למה היא לא פתחה עדיין בחקירה, אני מצפה לשמוע מהיועצת המשפטית לממשלה למה היא לא מנחה לפתוח בחקירה כשלכאורה כל הראיות נמצאות על הרצפה רק צריך לאסוף אותן

מתן כהנא:  אני משוכנע שהנושא הזה עוד ייבדק

משה סעדה: בטח תשמחו על החלטת היועמ"שית כשתקבלו אותה

מתן כהנא: אנחנו באופן כללי, אנשים ממלכתיים, סומכים על המוסדות הממלכתיים שלנו

יואב סגלוביץ': אלא אם כן ביום שלישי יעבירו את החקירה לבן גביר, שהוא האחראי על החקירות

משה סעדה: על פי ה - - - החדש, הוא לא אחראי על החקירות

יואב סגלוביץ': אני רק מזכיר לך שיש סעיף שהולך לעלות ביום שלישי הקרוב, תקרא אותו

יואב סגלוביץ':  אני בטוח שתהנה לקרוא אותו

קארין אלהרר: שאלה, יהיה משהו שתתנגד אליו, אם הוא באמת בלתי סביר?     

משה סעדה: לא זכור לי, בחיים האישיים שלי, שאי פעם לא הבעתי את דעתי בכל נושא

משה סעדה:  גם כשלפעמים הבוסים שלי לא אהבו את זה ואת יכולה לשאול את סגלוביץ'

יואב סגלוביץ': עכשיו אנחנו במקום אחר

יואב סגלוביץ':  שם זה דיונים פנימיים

יואב סגלוביץ':  פה זה דיון בכיכר העיר

יואב סגלוביץ':  פה צריך להגיד מה חושבים, אפרופו חוק נורבגי

מתן כהנא: "המכונה החוק הנורבגי, המאפשר לחבר כנסת שהחל לכהן כשר להפסיק את חברותו בכנסת ולחדש את חברותו במועד מאוחר יותר עם הפסקת כהונתו כשר ובמקביל, חבר כנסת שהחל לכהן כחבר כנסת במקומו, יפסיק את כהונתו"

מתן כהנא:  מה אומר על זה חבר הכנסת המכובד רוטמן? "הסדר זה פוגע למעשה בעצמאותו של חבר הכנסת שהחל לכהן בשל התפטרות שר או סגן שר, שכן בכל רגע יכול השר שהפסיק את כהונתו להביא לסיום כהונת חבר כנסת שנכנס במקומו

מתן כהנא:  למעשה עתידו של חבר הכנסת שנכנס לכהן מכוח סעיף 42(ג) מצוי בידיו של פטרונו, הלוא הוא השר או סגן השר שהתפטר מהכנסת על מנת להביא לכניסתו לכנסת

מתן כהנא:  לאור האמור מוצע" - - -      

משה סעדה: למה הוא מוזכר כל כך הרבה כשהוא לא נמצא פה?     

מתן כהנא: על הביזיון הזה כבר דיברנו

מתן כהנא:  "לאור האמור מוצע לבטל את ההסדר המכונה החוק הנורבגי וכל ההוראות הכרוכות בו

מתן כהנא:  כתוצאה מכך יחול הכלל הרגיל לפיו חבר כנסת שיתפטר מהכנסת עם תחילת כהונתו כשר לא יוכל לשוב ולכהן כחבר כנסת באותה כנסת וחבר כנסת שנכנס במקומו ימשיך בכהונתו לאורך כל תקופת הכנסת מבלי שחרב הפסקת הכהונה מתנופפת מעל ראשו

מתן כהנא:      לצד זאת, סגן שר יידרש להיות חבר כנסת לכל אורך כהונתו כסגן שר כפי שהיה לפני חקיקת החוק הנורבגי"

מתן כהנא:  מה מציע פה חבר הכנסת רוטמן? שהחוק הנורבגי מראש, זה נמצא בהסתייגויות שלנו, בכלל לא יחול על סגני שרים

מתן כהנא:  מאיפה הרעיון הזה שהחוק הנורבגי יחול על סגני שרים? בשביל מה שיחול על סגני שרים? במיוחד שיש עכשיו כל כך הרבה שרים

מתן כהנא:  בכל משרד יש לפחות שר נוסף שאפשר לחלק את העבודה

מתן כהנא:  בשביל מה צריך גם שסגני שרים יוכלו להתפטר מהכנסת? אז רוטמן בעצמו הציע הצעה, שתחזק את מעמד חברי הכנסת, תקטין את הנזקים שנגרמים מהחוק הנורבגי והצעת החוק שלו נפלה על חודו של קול

משה סעדה: הוא הבין שההצעה שלו לא התקבלה אז הוא הפיק לקחים ואמר, עכשיו למדתי מהם

משה סעדה:  זה הפקת לקחים

מתן כהנא: ההפך

קארין אלהרר: לא באתם למשול?     

מתן כהנא: באתם למשול, באתם לתקן

מתן כהנא:  יש לו הזדמנות, פתאום בזה הוא נעצר? כל הדברים שהוא רצה הוא מקדם, רק את זה לא?     

משה סעדה: אמרנו לציבור, ומי כמוך יודע, מה שהם עשו, אנחנו נעשה

משה סעדה:  זה מה שהוא אמר לציבור, זה מה שהבטחנו, הוא חייב לקיים

מתן כהנא: בסוף אנחנו רואים שחבר הכנסת רוטמן בא לממש את כל המאוויים שלו בצורה מאוד כוחנית ודורסנית, אם יורשה לי לומר

משה סעדה: גם את זה הוא אומר שלמדו מכם

קארין אלהרר: אם הוא לומד הכול מאתנו, מה הוא הביא את חוק-יסוד - - -      

מתן כהנא: רק את החוק שכמעט עבר על חודו של קול אחד, הוא לא הצליח להעביר את החוק הזה? רק את החוק הזה? זה מה שחשוב לו?     

משה סעדה: בידך הדבר, יכולת לשנות וזה היה רשום על שמך שהיה מבוטל החוק הזה

מתן כהנא: אדוני יושב-ראש הוועדה הזמני, ממלא המקום הקבוע, בסוף חבר הכנסת רוטמן היה יכול לממש את מלוא מאווייו ולהביא את החוק שהוא הגיש פעם שעברה, כמעט הצליח להעביר אותו, אך לא

מתן כהנא:  זו הייתה ההזמנות שלו ואני תוהה מה קרה? את כל שאר הדברים שלו הוא מביא בצורה מאוד דורסנית, חוץ מזה

מתן כהנא:       אני רוצה לדבר באופן כללי על כל המהפכה החוקתית שקורית פה עכשיו

מתן כהנא:  אני רוצה לומר לך אדוני, יושב-ראש הממלא מקום הקבוע שאני בעד

מתן כהנא:  אני בעד לעשות רפורמות משמעותיות במערכת המשפט

מתן כהנא:  לצערי מערכת המשפט קנתה ביושר את התחושות שלנו, של אנשי הימין כלפי המערכת

מתן כהנא:  לאורך שנים מנעו כל שינוי שנדרש לעשות במערכת ועכשיו לצערי מה שקורה הגעתם עם הכוח שקיבלתם בבחירות האחרונות ואת המערכת המקולקלת עכשיו אתם הולכים לקלקל לצד השני

מתן כהנא:      אני רוצה לקרוא משהו שכתב המשנה ליועץ המשפטי לשעבר, רז נזרי, אלה דברים מאוד חשובים קוראים למאמר "זאב, זאב, גרסת המציאות", קראת את המאמר הזה בגלובס?     

משה סעדה: אני מכיר את רז

מתן כהנא: אבל לא את המאמר החשוב הזה? "אם הפוליטיקאים והמשפטנים לא ידברו ויגיעו לפשרות התוצאה תהיה הרת אסון

מתן כהנא:  אסור שהרפורמה של השר לוין תעבור כפי שהיא כרגע, אבל אסור גם שהמצב יישאר כפי שהוא ושמערכת המשפט לא תעבור שינויים משמעותיים

מתן כהנא:  הכרעה ברורה וחדה לצד אחד תהיה ניצחון פירוס

מתן כהנא:  הצדדים הניצים צריכים להגיע להסכמות שנמצאות בהישג יד

מתן כהנא:  אין לנו ברירה אחרת, אין לנו מדינה אחרת"

מתן כהנא:      אני אומר לך אדוני היושב-ראש, הקבוע-הזמני, בסוף מה שיקרה זה מה שקורה לרפורמת הכשרות שלי

מתן כהנא:  באמת ובתמים ניסיתי להגיע להבנות עם כל מי שהיה מוכן לדבר

מתן כהנא:  לצערי החרימו אותי, לא היו מוכנים לדבר אתי, אנחנו מכירים מה היה סביב הממשלה הקודמת, משיקולים פוליטיים גרידא אנשים החרימו ולא רצו לדבר

מתן כהנא:  אבל פה יש אנשים שרוצים לדבר ומבינים שצריכים שינוי, אבל אתם לא באים ומוכנים להחזיר יד ליד המושטת

מתן כהנא:       מה שיקרה, אתם רוב של 64, תעבירו מה שאתם רוצים, כמו שקרה בדיוק בחודש וחצי האחרונים

מתן כהנא:  אבל השלטון יתחלף יום אחד, ככה זה בדמוקרטיה, השלטון מתחלף ואז יעשו ריסט על כל מה שעשיתם

משה סעדה: כשאתה שומע את הנשיא ברק לשעבר מדבר על כפית מוות, כדורי רעל, שר משפטים עבריין, אני מצטט כמובן

משה סעדה:  אתה שומע  את הנשיאה חיות שמדברת על ריסוק ומכה אנושה

משה סעדה:  נפגשת עם ציפי לבני תוך כדי שהיא כותבת פסק דין חשוב בעניינו של שר

קארין אלהרר: מה זה קשור?     

משה סעדה: היא נפגשת עם ציפי לבני, שהיא דמות פוליטית, היא לא שרת משפטים לשעבר

גלעד קריב: היא נפגשת גם עם יריב לוין שהוא דמות פוליטית, נו, אז מה?          

משה סעדה: אני אגיד לך מה ההבדל, אם היא חשבה שאין בעייתיות לפגישה עם ציפי לבני, הייתה נפגשת באור יום

קארין אלהרר: מה העניין? אז מה אם היא נפגשה אתה?      

מתן כהנא: מה הטיעון, מה אתה מנסה להגיד?     

משה סעדה: לשיח צריך שניים והתחושה שלי שיש צד אחד שמתלהם וחושש מאוד מהרפורמות, כמו גוף הסתדרותי שמצופף שורות כשהוא שומע את המילה רפורמה וצד שני, שר שישב פה ואמר, החוכמה לא מונחת במקום אחד, בואו ננהל שיח

משה סעדה:  זה דבר נכון, זה לדייק את הדברים

קארין אלהרר: הציעו לו שיח, הוא אמר - - -      

מתן כהנא: הניסיון שלנו מהחודש וחצי האחרונים מראה שאף חוק שהיה פה לא השתנה אפילו באות

מתן כהנא:  אפילו באות, ביחס להצעה המקורית

מתן כהנא:  לכן יש לנו תחושה לא פשוטה שאנחנו פיונים במשחק וזו תחושה אמיתית כי בסוף אף אות לא השתנתה מההצעות המקוריות שהונחו על השולחן

משה סעדה: לא הייתי בכולן, אבל ממה שהייתי, בפקודת המשטרה, אתה לא מדייק

מתן כהנא: זה לא היה בוועדה הזאת

יואב סגלוביץ': לא השתנה שום דבר, הוא פשוט נבהל ולקח חלק אחורה

משה סעדה: היו שינויים

משה סעדה:  היה צריך להיות שיח שחשבתי באמת שהנשיאה צריכה להוביל את השיח הזה

משה סעדה:  במקום זה היא הלכה למקומות של התלהמות ולצערי אין שיח ואנחנו ממשיכים קדימה

גלעד קריב: בגלל הנשיאה?      

משה סעדה: מי שהתחיל זה אהרון ברק, אחר כך שמעתי אמירות ועוד כל מיני דברים שנאמרו

אריאל קלנר: איפה היה השיח הזה 30 שנה? 30 שנה אנחנו צועקים שאנחנו רוצים שינוי

אריאל קלנר:  כל פעם דניאל פרידמן, ציפי לבני עצמה - - -      

קארין אלהרר: איפה הייתם?     

יואב סגלוביץ': נתניהו עצר את זה, מה אתה רוצה?     

אריאל קלנר: נתניהו עצר את זה? והמערכת לא צעקה - - -  ושופטים לא צעקו - - -      

מתן כהנא: חבר הכנסת קלנר, אתה צודק

אריאל קלנר: כל פעם שמזיזים משהו מפה לפה, זה קץ הדמוקרטיה, זו מלחמת עולם, אנחנו עכשיו צריכים לעשות את הרפורמה ואנחנו נעשה אותה

מתן כהנא: מה שאני טוען שעכשיו, אפילו מבחינת תבונה פוליטית, יש פה את האנרגיות הנכונות להביא סוף סוף לריפוי של המערכת ומה שקורה מהותית, לדעתי הולכים לעשות נזק למערכת, אני גם חושב שזה לא יתפוס כי כשיתחלף השלטון הכול יתחרבש

מתן כהנא:  יש פה הזדמנות לעשות את זה בתיאום, בהבנות

מתן כהנא:  לעשות שינוי משמעותי שיחזיק מעמד לשנים ארוכות

מתן כהנא:  אני בטוח שכולכם תגידו "עברת צד, עברת צד", בסוף, מבחינה מהותית אני לגמרי מאלה שמרגיש שהמערכת המשפטית לא הייתה בסדר אתנו וכו'

משה סעדה: זה לא "אתנו" זה עם הציבור כולו

מתן כהנא: אדוני היושב-ראש, מה שנעשה עכשיו, זה פשוט נעביר את כל התחושות הרעות האלה לצד השני

מתן כהנא:  מה נרוויח מזה? זה מה שאתם רוצים? מה זה? זו נקמה? לקחת את כל מה שהרגשנו 30 שנה ולהעביר לצד השני? זה רע מאוד

משה סעדה: מה פתאום נקמה, רוצים לשנות

אריאל קלנר: נהפוך את ישראל למדינה דמוקרטית מתוקנת

מתן כהנא: אני אסכם, לא אמשיך להקריא אולי כשיהיה לי זמן כי זה חשוב, אני רק אומר שאנחנו מפספסים פה הזדמנות פז לתקן את המערכת בצורה טובה, שתחזיק מעמד להרבה שנים והדרך שבה השר לוין פועל יחד עם יושב-ראש הוועדה רוטמן, זו דרך שפוגעת קשות במערכת וגם תגרום לזה שכאשר יתחלף פה השלטון ויום אחד הוא יתחלף, הכול יחזור לקדמותו שזה בכייה לדורות

משה סעדה: אני בעזרת השם מקווה שבהמשך נראה פה שיח ואני מקווה גם שאחרי שהרפורמה תתממש ותתקבל הציבור יבין כמה היא הייתה נכונה וטובה לאזרח

יואב סגלוביץ': אני מבקש לומר משפט קצר על נבצרות

יואב סגלוביץ':  אנחנו כולנו מדברים על לוין, אבל עם כל הכבוד ללוין, הוא לא ראש הממשלה

יואב סגלוביץ':  יש ראש ממשלה בישראל, שמו בנימין נתניהו, עומד לדין עם כתבי אישום חמורים ביותר

יואב סגלוביץ':  זו המציאות, לא משנה מה יהיה בסופו של דבר

יואב סגלוביץ':  הוא היום מריץ רפורמה, זה הוא מריץ רפורמה, זה הוא מריץ רפורמה כי זאת הממשלה

יואב סגלוביץ':  נשאלת שאלה וכל אדם בר דעת נקי דעת צריך לשאול את עצמו האם זה ראוי אל מול הסכם ניגוד העניינים שיש לו ויש לו

יואב סגלוביץ':       אני לא יודע איך אפשר לייצר מהלך, אולי אפשר לייצר אותו, אני לא יודע את הדרך, שראש ממשלה לא יהיה בתוך אירוע שהוא מוביל אותו

יואב סגלוביץ':  כלומר, אתה רץ קדימה, מי שרץ אחריך זה לוין, לא ההפך

יואב סגלוביץ':  ראש הממשלה הוא נושא את האחריות, לטוב ולרע

אריאל קלנר: הוא לא החלש פה עכשיו? הוא החזק? יום אחד הוא ארדואן, יום אחד הוא החלש, אני מנסה להבין

יואב סגלוביץ': תן לי להשלים, עכשיו זה הסתייגויות, אתה לא באירוע, זה לא אירוע רגיל

יואב סגלוביץ':  יש פה שאלה מהותית איך מייצרים את הפיצול בין תפקידו של ראש הממשלה לבין חובתו להוביל אג'נדה

יואב סגלוביץ':  אני לא יודע איך אפשר ליישב את זה בדרך הזו

יואב סגלוביץ':  אני שם את זה לפתחם של חבריי בקואליציה לחשוב על העניין הזה, בלי קשר כרגע למבחן התוצאה

יואב סגלוביץ':  האם בתהליך ראוי ונכון שרפורמה משפטית שיכולה להשפיע על אדם כזה או אחר, יוביל אותה

יואב סגלוביץ':  אי אפשר לומר "הוא לא מוביל אותה" יש הסכם ניגוד עניינים כתוב, אני מציע לחברי הקואליציה, במקום להתנגח אתי, לקרוא את הסכם ניגוד העניינים, לראות אם יש לזה בכלל היתכנות

יואב סגלוביץ':  אחרי שגמרתי להגיד את זה לכם, יהיה מעניין לשמוע מה יגיד יריב לוין

יואב סגלוביץ':       בסוף מי שנתן go ומי שחתום על הסכמים קואליציוניים במדינת ישראל ונתן את הגושפנקה הוא ראש הממשלה בנימין נתניהו

יואב סגלוביץ':  אדם שעומד לדין על עבירות של שוחד, מרמה והפרת אימונים

יואב סגלוביץ':  הוא האיש שמוביל רפורמה משפטית

יואב סגלוביץ':  על זה שום משפטן, שום פרופסור אף אחד לא יסתכל על הדיסוננס המטורף הזה שקיים היום בין ערכים, משפט וצדק

יואב סגלוביץ':       אני חוזר לכותרת הדיון המקוממת הזו, אני אומר כל פעם מחדש, להחזיר את הצדק למערכת המשפט

יואב סגלוביץ':  מי יחזיר אותה? עבריינים? שאחד מהם היום עזב את הממשלה

יואב סגלוביץ':  אלה יחזירו את הצדק?      

קארין אלהרר: משפט בנוגע למה שנאמר כאן

קארין אלהרר:  יש הנחת מוצא של חברי הקואליציה, שבית משפט תמיד בעד צד אחד

קארין אלהרר:  כל מי שקורא את הפסיקה יודע שגם דעתי וגם דעת חברים באופוזיציה, לא תמיד דעתנו נחה מפסיקת בית המשפט העליון

קארין אלהרר:  מה שונה בין הקואליציה לאופוזיציה, שגם אם הפסיקה לא לרוחנו, אנחנו לא תוקפים את בית המשפט העליון, זה ההבדל

קארין אלהרר:       בנימין נתניהו, לאורך כל השנים שהוא היה בשלטון, הוא היה הרבה מאוד שנים בשלטון וחזר עכשיו, עצר בעצמו את הרפורמות האלה

קארין אלהרר:  לא אני אומרת את זה, נתניהו בקולו אמר את הדברים, חזור ואמור

קארין אלהרר:   שהוא המגן הגדול של מערכת המשפט

קארין אלהרר:  אמר את זה גם מי שאתם רואים בו הדמות המשוקצת, באופן מבייש, על אהרון ברק, נשיא בית המשפט העליון לשעבר, הוא אמר את זה בעצמו, היה גדולי המגנים

קארין אלהרר:  מה קרה עכשיו? אדוני היושב-ראש, מה קרה? מה השתנה?     

משה סעדה: 20 שנה דיברנו על הצורך בשינוי הזה

משה סעדה:  הייתי אז איש מערכת, 20 שנה הליכוד מדבר על הצורך בשינוי

קארין אלהרר: נו, ומה קרה?     

משה סעדה: הבטחנו לציבור את השינוי

קארין אלהרר: מה קרה לנתניהו מאז?     

משה סעדה: תמיד אמרו לנו הבטחתם, תקיימו

אריאל קלנר: מה שקרה זה הציבור

אריאל קלנר:  הציבור

אריאל קלנר:  יש דבר כזה שנקרא ציבור והציבור מבין שהמערכת רקובה ושיש צורך בשינוי

אריאל קלנר:  הציבור קוראים לזה

אריאל קלנר:  הציבור היום מכריח אותנו לעשות את זה

קארין אלהרר: לא שאלתי אותו, שאלתי אותך אדוני היושב-ראש

משה סעדה: אני אגיד לך ברצינות מה קרה

משה סעדה:  כאיש שבא מהמערכת, העובדה שהמערכת היום לא מתפקדת, דוגמה מהדברים הכי פשוטים, דיון צריך להתנהל מעת לעת, במקום מעת לעת, מתנהל משנה לשנה, הכרעת דין צריכה להיות תוך 30 יום, היא נעשית תוך 300 יום

גלעד קריב: נו, ואתם מטפלים בזה?     

משה סעדה: קודם כל יש הבנה שהמערכת לא עובדת

משה סעדה:  מה שלא עובד צריך לתקן

קארין אלהרר: אם זו הבעיה, למה אתם לא עסוקים בהקצאת שופטים נוספים

קארין אלהרר:  למה לא בונים עוד בתי משפט?     

משה סעדה: אני חושב שזה חלק מהפתרון

קארין אלהרר: אם כל הדברים האלה נכונים בעיניך, אתה מתוך המערכת, הדעת נותנת שהייתם מביאים את זה ביחד

קארין אלהרר:  אבל מה אתם עושים? קודם מפרקים ואז אולי תחליטו לבנות

קארין אלהרר:  זה דבר שהוא לא נכון ובהחלט צריך לחשוב על הדברים שאמר חברי חבר הכנסת סגלוביץ'

קארין אלהרר:  מה קרה שפתאום נתניהו שתה קפה, קם בבוקר ופתאום רואה לנגד עיניו בעיות במערכת המשפט שהוא לא ראה אותם קודם

משה סעדה: הוא רואה את העם זועק שהגיע הזמן לשינוי

משה סעדה:  אני אישית ראיתי את זה בכל מקום שהייתי

קארין אלהרר: היחיד שזועק הוא נתניהו בעצמו שכנראה רוצה לצאת ממצבו המשפטי, תודה רבה

שמחה רוטמן: תודה, הגעתי

משה סעדה: כל מה שרציתם להגיד, הנה הוא פה

קארין אלהרר: אנחנו תכף הולכים, כי נגמר הדיון

קארין אלהרר:  כשמזלזלים, מזלזלים עד הסוף

שמחה רוטמן: תהיתי מדוע אתם כל כך רגישים לזה שאנשים לא מגיעים לדיון שאתם נמצאים בו? חשבתי שזו פרקטיקה מקובלת

גלעד קריב:      אפשר להמשיך בהנמקות? יש פה בלבול בין דיוני הנמקות לבין דיון פתוח

קארין אלהרר: לא חדש

גלעד קריב: לצערי, אחרי ההנמקה הנוספת אני יוצא לאזכרה של חבר שנפל בלבנון

גלעד קריב:  לא אחזור על כל הדברים שאמרתי, אבל כן, אדוני היושב-ראש, יש טעם גדול לפגם מכיוון שאני יודע איפה היית, כי גם אני הייתי אמור להיות באותו פאנל

גלעד קריב:  ויתרתי על נוכחותי בפאנל הזה מכיוון שסיכמנו על סדרי דיון

גלעד קריב:  לך היה פחות חשוב להיות כאן בשעה שאנחנו מנמקים את ההסתייגויות, בסדר, זו באמת זכותך, זה המשך ישיר לאי העמידה הטוטאלית בהתחייבות שלך בין הקריאה הראשונה לשנייה שלישית לקדם מנגנוני איזון בחוק, לטפח הידברות שתאפשר דברים

גלעד קריב:  ההבטחות שלכם הם על הקרח

גלעד קריב:       זה גם מאפיין את כל הרטוריקה של כביכול הידברות

גלעד קריב:  הידברות בה מפרסמים תזכירי חוק שלא בדרך הטבע, שלא מלווים אותם בחומר רקע מקצועי

גלעד קריב:  פעמיים דרסת את הייעוץ המשפטי של הוועדה

גלעד קריב:  בפעם הראשונה עם פרסום הנוסח של חוק היועמ"שים

גלעד קריב:  בפעם השנייה באי ההמתנה לחוות דעת משפטית ולחומרי רקע ביחס לחוק הפשיטה

גלעד קריב:       אי אפשר לצפות מאדם שמקדם רפורמה שתכליתה החלשת מעמדם של היועצים המשפטיים לכבד את הייעוץ המשפטי בוועדה או בכנסת

גלעד קריב:  זה הרי כל מהות המהלך שאתם עושים

גלעד קריב:  זה כמעט דיסוננס קוגניטיבי אם אדוני היה מקפיד בכבודו של הייעוץ המשפטי לכנסת

גלעד קריב:  כל המהלך כולו מתנהל תחת הכותרת של אני ואפסי עוד

גלעד קריב:  שאני לא זקוק לייעוץ משפטי שיראה את מורכבות הדברים

גלעד קריב:  כשפורום קהלת נכנס בנעליו של הייעוץ המשפטי של הכנסת, אז בסדר, כך נראים פני הדברים

גלעד קריב:      דבר נוסף לגבי ההליכה שלך להשתתף בפאנל במסגרת אקדמית במקום להיות כאן כאשר סיכמנו את לוחות הזמנים

גלעד קריב:  למרות כל דברי הרהב והשחץ שבשנייה אחת מדברים בזלזול על כלי שמפעילים חברי הכנסת של האופוזיציה ובשנייה אחרי זה אומרים שרוצים הידברות, אף אחד לא קונה את זה, לא בתקשורת ולא בציבור

גלעד קריב:       דבר אחד צריך לומר, אני מבין למה ניגשת לדבר עם סטודנטים, דבר חשוב כשלעצמו אבל ראוי לעשות אותו לא על חשבון דיונים בוועדה שמסוכמים אתך מבחינת לוחות הזמנים

גלעד קריב:  אני מבין למה הלכת לדבר על סטודנטים, כי בניגוד לדברי הרהב והשחץ, גם של דוברים מסיעת הליכוד, גם של דוברים מסיעות אחרות, אתם מוטרדים

גלעד קריב:  אני לא קונה את המצגת הזו, אתם מוטרדים

גלעד קריב:  אולי לא אתם, לפחות ראש הממשלה נתניהו מוטרד

גלעד קריב:      הוא מוטרד ממה שהוא רואה

גלעד קריב:  הוא מוטרד ממה שהוא ראה אתמול בתל אביב ובעוד הרבה מקומות ברחבי הארץ וזו ההזדמנות לשבח את הציבור הענק ולהודות לציבור הענק והמגוון שיצא אתמול לרחובות

גלעד קריב:  הוא מוטרד מאוד לראות כיצד הפירמות הגדולות בעולם המשפט הישראלי, פירמות שלדעתי חצי מהם ייצגו את נתניהו במרוצת השנים

גלעד קריב:  פירמות שעורכי דין מובילים בהם - - -          

משה סעדה:  הספיק לו לחבר הכנסת רוטמן, אני מבין, אולי יש לו ראיון בתקשורת?     

משה סעדה: הוא בא כנראה במיוחד כדי להקשיב, אבל העברת נושא

גלעד קריב: אם הוא היה כאן, הוא היה שומע את מה שאמרתי על הנורבגי ועל הקשר בין אי העמידה שלו בהתחייבות שלו לוועדה

משה סעדה: הוא הבטיח בבוקר שהוא יראה את הכול

גלעד קריב: זה בדיוק העניין

גלעד קריב:  הוא הבטיח שיראה בערוץ הכנסת בבוקר

גלעד קריב:  זה בדיוק תמצית אחיזת העיניים שמתנהלת כאן לגבי התדיינות, לגבי הידברות

גלעד קריב:  מי שרוצה להידבר, לא מתנהג בדרך הזו

גלעד קריב:  לא ראש ממשלה, לא שר, לא יושב-ראש ועדת חוקה

גלעד קריב:  חבר הכנסת רוטמן העיד כבר איך התנהלו הדברים בוועדת חוקה, גם בימים בהם הייתה מתיחות גדולה בין הקואליציה לאופוזיציה באופן כללי, ידענו פה בוועדה, מי שטרח להגיע, חבר הכנסת רוטמן לשבחו ייאמר, לא היה חבר ועדה והוא הגיע ותפקד יותר אינטנסיבי מחברי ועדה רשומים שהחרימו את הדיונים

גלעד קריב:      חבר הכנסת רוטמן חווה התנהלות של ועדה שבאה, למרות המחלוקות הקשה והרטוריקה המאוד חריפה, עובדים כדי להגיע להידברות

גלעד קריב:  אין זכר ושריד להתנהלות הזו, לא בעניין החוק הנורבגי, לא בעניין הצעות החוק

גלעד קריב:  בלשכת ראש הממשלה מוטרדים מהתמונות שראו אתמול - - -          

אריאל קלנר: המידע הוא מידע קונקרטי אני מבין

גלעד קריב: תתפלא, אני יודע מידע קונקרטי

אריאל קלנר: זה חשוב, טוב שאתה מעדכן, אחרת חבר הכנסת סעדה ואני לא היינו יודעים כלום

גלעד קריב: חבר הכנסת קלנר, אתה לא חדש במליאה, היה פסק זמן אבל אתה יודע את ההבדל בין דיון פתוח לדיון הנמקות

גלעד קריב:  גם אם זה לזרא לכם שאנחנו מקבלים? אני אמשיך, הם מוטרדים בהתעוררות בקהילה העסקית

גלעד קריב:  מוטרדים מאוד מהמסרים שעוברים גם באופן גלוי, אבל בעיקר באופן לא גלוי ללשכת ראש הממשלה מראשי המשק הישראלי

גלעד קריב:  קוראים היטב בלשכת ראש הממשלה אמירות לדוגמה של הנגידה לשעבר של בנק ישראל קרנית פלוג שפרסמה היום טור

גלעד קריב:  מגיעות גם שיחות מעבר לים, כולל מאנשים שנתניהו נאחז בהם כטובי ידידיו לאורך השנים, מפרופסור אלן דרשוביץ ואחרים, פוליטיקאים אמריקאים

גלעד קריב:  אז רצים להפעיל הוגי דעות של הימין הקיצוני האמריקאי שישחילו מאמר לניוזוויק - - -      

אריאל קלנר: תמיד התומכים הם מהימין הקיצוני, הלא דמוקרטי

גלעד קריב: מה לעשות?     

משה סעדה: עזוב מה אמרו בארצות הברית, מה אמרו בארץ? היו בחירות

גלעד קריב: צריך להזכיר לכם שאני בזמן הנמקות להסתייגויות שלנו?      

יצחק קרויזר: פשוט התבלבלת בין השיחות שלך עם הקרובים להפגנה לבין ה - - -  בלשכת ראש הממשלה

אריאל קלנר: אגב, תעדכן את סגלוביץ' לגבי מה דרשוביץ חושב על משפט נתניהו, כי אני מבין שאתם מאוד מחשיבים אותו לאחרונה, אז כדאי שתזכרו את זה גם בעניין הזה

גלעד קריב: אז רצוי שמן הראוי אוכל להשחיל משפט

גלעד קריב:  יש פה דיון הנמקות, יש דרך אחרת לנהל הנמקות

גלעד קריב:  אם הסיכום הופר והאופוזיציה לא מקבלת שעתיים להנמקות, שזה לא דיון עם קריאות ביניים על כל משפט, אז תקרא לחבר הכנסת רוטמן ונעשה עכשיו הנמקה והצבעה

גלעד קריב:  אתם מפרים את הסיכום

משה סעדה: יש לך כמה זמן שאתה רוצה לדבר

משה סעדה:  אף אחד לא מנע ממך שום דבר

משה סעדה:  תמשיך לדבר, לא צריך - - -      

גלעד קריב: כן צריך

גלעד קריב:  זה לא דיון רגיל

גלעד קריב:  חבר הכנסת סעדה, השאלה היא לא  הזמן, כשמנמקים הסתייגויות, זה לא דיון רגיל, זה לא פינג פונג בין מנמק ההסתייגויות לבין יתר חברי הוועדה, זה לא

גלעד קריב:  אם זה כן, אז עזוב, נעצור כאן - - -      

משה סעדה: אתה כרגע רוצה להשלים?      

גלעד קריב: אני רוצה להשלים בלי הפרעות, אחרת אעבור להנמקה הצבעה

משה סעדה: אף אחד לא מפריע לך

גלעד קריב: אתם מוטרדים

גלעד קריב:  לא כל פעם שאיש ימין מדבר אז זה ימין קיצוני

גלעד קריב:  כרגע, היחידים שתומכים ברפורמה, בדרך שאתם מביאים אותה, אלה אנשי הימין הקיצוני

גלעד קריב:  מה לעשות? אלן דרשוביץ לא חשוד כתומך בעמדות הליברליות ותראו מה הוא אומר

גלעד קריב:  אז זה בסדר שראש הממשלה נתניהו ואנשיו מארגנים שבעל טור, ימני קיצוני, אנחנו רואים את העמדות שלו, יכתוב טור בניוזויק, אבל כולנו יודעים שראש הממשלה לא טורח לקרוא את הטור בניוזוויק, הוא קורא את תומס פרידמן

גלעד קריב:      בלשכת ראש הממשלה מבינים שצומחת כאן מחאה והסיפור הוא לא רק המספרים האדירים בהפגנות שילכו ויגדלו, אלא הגיוון של המחאה הזו והעובדה שיותר ויותר מגזרים במשק הישראלי, בכלכלה הישראלית, בתעשייה הישראלית לרבות תעשיית ההייטק, משמיעים קול

גלעד קריב:  זו גם הסיבה לבליץ המטורף, הרי רוטמן ולוין מתואמים, אז מה פתאום זה מוציא תזכיר חוק וזה רץ לגנוב לו את הבכורה ואומר שיפיץ תזכיר משלו, הייתה חלוקת עבודה, אתה על היועמ"שים ואנחנו על חוק יסוד השפיטה

גלעד קריב:  אבל פתאום הם מבינים שצומחת לנגד עיניהם תנועת מחאה

גלעד קריב:  מה לעשות שאי אפשר לשקר לציבור ולומר שאיזשהם גורמים רדיקאליים וקיצוניים מזינים את תנועת המחאה הזאת

גלעד קריב:  זו תנועה מבוזרת, תנועה שצומחת מלמטה

גלעד קריב:         אתם יודעים שצומחת כאן תנועת מחאה ולכן אתם שועטים קדימה

גלעד קריב:  אתם שועטים קדימה כי אתם יודעים שכל עיכוב של שבוע, של שבועיים יגדיל את תנועת המחאה

גלעד קריב:  מבחינתכם הרי הטוב ביותר היה לומר לא אצה לנו הדרך, הנה יש חוות דעת של הייעוץ המשפטי של הממשלה

גלעד קריב:  אם אתם באמת נחושים לקדם את העניין, הייתם צריכים לעבוד לפי הספר והייתם יכולים לומר לציבור, תראו, הנה, באמת

גלעד קריב:  אבל אתם בריצת אמוק

גלעד קריב:  אפילו לא יכולים להמתין שבוע כדי לכבד את נהלי הבית הזה והוועדה הזאת

גלעד קריב:      אתם עושים את זה משתי סיבות, האחת היא שאתם יודעים שהמחאה הציבורית הזו הולכת ומתפתחת להיות המחאה הציבורית הגדולה ביותר והמקיפה ביותר בחברה הישראלית מאז הקמת המדינה

גלעד קריב:  הסיבה השנייה, שקיבלנו לגביה תצוגת תכלית רק לפני כמה שעות, עם כל היהירות שלכם לגבי הממשלה ההומוגנית שלכם, אני שואל את עצמי, האם היה בתולדות מדינת ישראל ממשלה שארבעה שבועות אחרי השבעתה שר האוצר מחרים ישיבת ממשלה? האם היה בתולדות מדינת ישראל מצב ששרים, שרק עכשיו קבלו לידיהם בפעם הראשונה בקריירה הפוליטית שלהם תקציבי עתק, סמכויות עתק, פירקו משרדים בשבילם, לקחו את המשרד לשוויון חברתי, שהיה אמור להיות אחד מחודי החנית שלכם למאבק ביוקר המחיה ולהטבה עם האוכלוסיות המוחלשות, סיסמת הקמפיין שלכם

גלעד קריב:  קרעתם אותו לגזרים, פירקתם אותו

גלעד קריב:  אני לא רוצה לומר לך מה אומרים שרי ליכוד לשעבר שעסקו במשרד הזה על מה שעשיתם למשרד לשוויון חברתי

גלעד קריב:       אז לא מספיק שהשרים הללו, אורית סטרוק לדוגמה, קיבלו לידיהם דברים שאבותינו לא שיערו לשר בקדנציה הראשונה שלו, קבלו את תיק האוצר, הם כבר מחרימים כדי להראות לנתניהו שהם בעלי הבית

גלעד קריב:  שסמוטריץ' הוא בעל הבית, הוא בעל הבית במשרד הביטחון והוא בעל הבית במשרד האוצר והוא בעל הבית של הממשלה הזאת, ממשלת הקיצוניים מלא על מלא, לא ממשלת ימין ממלכתי מלא על מלא

גלעד קריב:       אז אתם יודעים שהמצד אחד המחאה החברתית הולכת ומתעצמת ומצד שני, מה לעשות, הציבור רואה את הקואליציה שלכם במערומיה

גלעד קריב:  מה שקרה ביום שישי, הרי זו חרפה שבסופו של דבר תעלה בחיי אדם

משה סעדה: להזכיר לך שאת מי שכינו אתמול היטלר זה היה את ראש הממשלה בנימין נתניהו

גלעד קריב: תפסיקו

משה סעדה: אל תתכחשו לזה

גלעד קריב: תפסיקו, הייתה הפגנה - - -      

משה סעדה: אלה דברים שצריכים לגנות

גלעד קריב: די, די, עכשיו אני בזמן הנמקות, תקשיבו טוב

גלעד קריב:  אתם תעצרו, עכשיו אני מדבר וזכות הדיבור שלי - - -      

משה סעדה: אבל אם אתה מדבר על חיי אדם, הזכות שלנו למחות

גלעד קריב: תתפלא, אני עכשיו מנמק הסתייגויות, זה הסיכומים עם יושב-ראש הוועדה הקבוע

גלעד קריב:  זה חד משמעית יעלה בחיי אדם

משה סעדה: נכון

גלעד קריב: אתה אפילו לא נותן לי לגמור את המשפט, בניגוד למה שסוכם, כדי להבין על מה אני מדבר

משה סעדה: אני רוצה שתיזהר בלשונך

משה סעדה:  תיזהרו בלשונכם

גלעד קריב:    כן, אתם באמת צריכים ללמד אותנו להיזהר בלשוננו

גלעד קריב:  ישב פה לפני כמה דקות חבר כנסת מהקואליציה שלכם שבמסיבת יום העצמאות אמר לא D9, אני רוצה לפוצץ את בית המשפט העליון

גלעד קריב:  שמענו אותכם

גלעד קריב:  לפני כמה רגעים ישב פה אדם, שאני עוד אבדוק מי הזמין אותו, מחזיק השלט "שמאלנים בוגדים"

משה סעדה: אני לא יודע על מה אתה מדבר

גלעד קריב: הוא לא חבר כנסת

משה סעדה: אולי זה בבוקר כשלא הייתם? אני לא יודע על מה אתה מדבר

גלעד קריב: לא יעזור, תעזוב - - -      

משה סעדה: מנהל הוועדה, אתה יודע על מה מדובר? לא ראיתי פה אף אחד שמחזיק שלט

משה סעדה: חברים, סיימנו את ההנמקה

משה סעדה: בסדר, סיימת

משה סעדה:  נתנו לך לדבר, דברת על חיי אדם וזה משמעותי, חיי אדם זו לא סיסמה

גלעד קריב: סיימנו את ההנמקות

גלעד קריב:  אתה חרפה לניהול הדיון

משה סעדה: אתה לא תדבר ככה

משה סעדה:  אתה לא תדבר בצורה הזו

גלעד קריב: אתה חרפה לניהול הדיון

גלעד קריב:   סיימנו את הנמקות, תודה

משה סעדה: חבר הכנסת קריב, זה לא מכובד, דיברת על חיי אדם, ביקשתי הבהרה

גלעד קריב: לא ביקשת שום הבהרה

משה סעדה: זו לא מילה קלה, ביקשתי שתבהיר

גלעד קריב: אני ניסיתי להשחיל, לא ביקשת שום הבהרה

משה סעדה: ממש לא

גלעד קריב: האופוזיציה סיימה את ההנמקות שלה

גלעד קריב:  חרפה של דיון

גלעד קריב:  חרפה של דיון

משה סעדה: פעם הבאה תביא דברים, תגבה אותם בעובדות ואל תגיד דברים חסרי שחר

גלעד קריב: אי אפשר לנמק הסתייגויות, פעם אחרונה שנגיע לסיכום על ישיבה בוועדה הזאת

גלעד קריב:  ממלא המקום הזמין את המציאות בה אנחנו גם לא נסכם את ההנמקות

גלעד קריב:  אתה לא יודע איך מתנהלת הוועדה הזאת

גלעד קריב:  אתה מנהל את הישיבה הזאת ביהירות, בניגוד לסיכומים שלנו עם היושב-ראש

גלעד קריב:  הכול בסדר, תמשיכו, תעשו מה שאתם רוצים, זו רק אילוסטרציה להידברות שלכם

גלעד קריב:  תמשיכו, סיימנו את ההנמקות, ניפגש מחר להצבעות

גלעד קריב:  אתם מוזמנים להמשיך לדבר ביניכם

גלעד קריב:  אנחנו גמרנו להגיע אתכם להסכמות דיונים

משה סעדה: תודה על הדברים חבר הכנסת קריב, זה המשך למדיניות שלכם מהבוקר שלא להגיע לוועדה ולהחרים את הוועדה ולדעתי אתם מחרימים את הציבור שלכם שבחר בכם וציפה שתגיעו לפה כדי לעבוד ולא תחרימו את הוועדה כי זה המקום לנהל שיח

משה סעדה:      חבר הכנסת קריב דיבר על זה שזה יעלה בחיי אדם וביקשנו ממנו להבהיר מה הכוונה כי לאמירות יש משמעות

משה סעדה:  לצערי גם הפעם הם ברחו מלקיים דיון, הוא הלך

משה סעדה:  לכן נסיים את הדיון הזה ואני מבין שמחר עוברים להצבעות על ההסתייגויות

טליה ג'מאל: אני רק אזכיר לחברי הקואליציה, אלה שלא הגישו הסתייגויות, שאם אתם מעוניינים בבקשת רשות דיבור במליאה, זה הזמן לבקש

אריאל קלנר: אני מבקש

טליה ג'מאל: בסדר גמור

משה סעדה: אני נועל את הדיון